open-index/open-wikipedia-markdown huggingface dataset:
丹拿珍寶

**丹拿珍寶**（Daimler Fleetline），大概1975年開始改叫**利蘭珍寶**（Leyland Fleetline），係英國丹拿設計嘅一款後置引擎巴士，1960年亮相。

丹拿珍寶底盤原本係喺高雲地利出，但喺1973年改咗喺利蘭位於Farington嘅廠出。

## 設計
丹拿珍寶底盤基本設計同利蘭Atlantean相差唔大，副引擎係打橫擺喺車尾，而波箱就擺喺引擎右邊，不過丹拿珍寶一開始就將U形（英文Dropped-centre）尾擔列為標準，所以配矮車身嘅珍寶巴士嘅上層車廂通道可以由頭到尾都設喺中間。

丹拿珍寶通常係配雙層巴士車身，不過丹拿喺1965年推出單層版珍寶，冇耐就改良到最後排座椅可以擺喺引擎室上面。單層版珍寶一直出到1972年利蘭National投產為止。

丹拿珍寶推出初期係30呎長，丹拿1966年推出33呎長單層版珍寶（1967年出埋雙層版），再喺1968年推出36呎長單層版同埋雙層版珍寶。36呎雙層版珍寶嘅底盤設計係源自丹拿Roadliner單層巴士，佢嘅引擎係打直擺喺車尾偏右位置，同其他珍寶好唔同。

1970年代中利蘭特別為倫敦運輸局設計一隻珍寶B20，佢用咗新設計嘅密封式引擎室，頂部兩邊都有條煙囪噉嘅嘢，並將引擎冷卻水箱結合引擎室通風系統，以減少引擎噪音。

引擎方面，頭幾架樣辦車係配丹拿CD6，投產之後就改用吉拿6LX/6LW/6LXB，1970年起加入利蘭O.680選擇；36呎雙層版珍寶係用康明斯V6-200引擎；珍寶B20型係用利蘭O.690渦輪增壓引擎。至於波箱有早期嘅丹拿Daimatic同埋後期嘅Self-Changing Gears（SCG），可以揀半自動或者自動波。

## 英國
丹拿珍寶喺英國本土有多間巴士公司買，蹤跡遍及英國各地。1968年英國政府開始資助巴士公司買後置引擎巴士，以推行一人控制模式，丹拿珍寶等後置引擎巴士更將英國所有前置引擎巴士淘汰。

丹拿亦有為英國市場出特別設計嘅丹拿珍寶。Walsall Corporation喺1960年代初接收咗一架短前輪跨嘅丹拿珍寶，車門擺喺前軸後面。之後Walsall Corporation同埋SHMD接收短前輪跨嘅丹拿珍寶，不過前輪跨長番啲，兼且有一隻窄車門擺喺前輪跨上面。

另外Walsall Corporation喺1968年接收咗一架36呎雙層版珍寶，後來呢架車做咗收藏品。

### 倫敦
倫敦運輸局喺1965年買咗8架丹拿珍寶嚟試，批車喺1970年交晒畀London Country Bus Services，最後一架喺1981年退役。

1970至1978年，倫敦運輸局分幾批買入2646架30呎丹拿/利蘭珍寶，配自動波同埋Park Royal或都城嘉慕威曼車身。其中大部分係用一人控制模式，車隊型號DMS；而其餘近600架巴士有售票員，車隊型號DM。倫敦運輸局喺1974年將1架丹拿珍寶CRL6（編號DMS854）送返利蘭做減低噪音嘅研究，即係B20計劃，隨後以珍寶B20樣辦車身份復出。結果，倫敦運輸局最後一批共400架DM/DMS係屬於B20型。

不過呢啲珍寶DM/DMS（但統稱DMS）壞車率高，一人控制嘅效率亦唔及有售票員嘅車。結果自1979年起，倫敦運輸局就開始淘汰DMS，其中多架巴士透過Ensignbus公司轉售至倫敦以外以及海外嘅巴士公司。最後一架DMS巴士喺1993年退出載客服務。

## 出口市場
### 葡萄牙
葡萄牙里斯本嘅CCFL公司喺1967至1972年引入55架左軑版丹拿珍寶，配當地車身。

### 南非
1969年，有16架36呎雙層版珍寶運咗去南非約翰奈斯堡行。去到1970年代有更多雙層版珍寶（不過唔再係36呎長）被運去約翰奈斯堡、開普敦同埋伊利沙伯港行。

### 香港
香港嘅中華巴士喺1972年引入一架30呎丹拿珍寶嚟試，之前喺1973至1979年引入305架33呎丹拿珍寶同埋30架30呎丹拿珍寶。中巴做宣傳嗰時以「珍寶」嚟形容旗下33呎丹拿珍寶嘅載客量，因此丹拿Fleetline普遍俾人叫做珍寶。

而九龍巴士亦喺1974至1979年引入450架33呎丹拿珍寶。

1980年代，中巴同埋九巴都有買前倫敦運輸局嘅二手丹拿珍寶。中巴買咗208架（一架做訓練巴士，一架喺運送期間損毀而冇出），九巴買咗100架。另外非專利巴士公司城巴同埋雅高巴士都有買前倫敦運輸局同埋倫敦以外嘅二手丹拿珍寶。

1980年代尾至1990年代中，有多架喺香港退役嘅丹拿珍寶俾人運咗上中國大陸，喺多個城市繼續行，直到1997至2001年左右。而喺1990年代尾，增城嘅穗景客車有限公司將幾十架丹拿珍寶改裝（包括改為左軑）同埋換新車身，成為星王ZA6100D，又叫「巨鷹珍寶」。佢哋被賣去廣州同埋深圳繼續行，其中廣州嗰啲喺2001年退役，而深圳最後5架喺2008年10月1號退役。

## 停產
利蘭珍寶喺1980年停產，但最後一批珍寶去到1983年初至喺英國投入服務。

## 參考

## 睇多啲
* Booth, G. (2010). *Daimler Fleetline*. Ian Allan Publishing. ISBN 978-0-7110-3456-3

## 出面網頁
*The DMS Bus Page - 專講倫敦運輸局嘅丹拿珍寶DM/DMS巴士
TransBus Enviro 200

**TransBus Enviro 200**係一款由英國TransBus International出嘅一款低地台中型巴士，喺2003年嘅Coach & Bus 2003車展亮相，原本打算取代丹尼士飛鏢SLF。

架車嘅設計同當時英國嘅中型巴士唔同，佢各有一道門喺車頭同埋車尾，而引擎就打直擺喺車尾右邊，令低地台空間可以伸延到車尾；而尾軸車轆直徑比頭軸車轆大，不過係用單尾胎，令尾軸上面嘅通道闊啲。車尾頂部有一嚿叫Enviro Pack嘅嘢，用嚟散熱同埋排放廢氣。Enviro 200係用底盤車身一體化設計，車身由TransBus自己出。

Enviro 200有柴油版同埋柴油/電力混合驅動版。柴油版係用康明斯ISBe歐盟三型引擎，經Voith DV500波箱去行尾軸。而混能版
（叫**TransBus Enviro 200H**）就用康明斯ISBe歐盟三型引擎做發電機，車頂有電池，由摩打去行尾軸。

管理英國倫敦交通嘅Transport for London曾經打算接收幾架Enviro 200H，批車原定喺2004年出。不過TransBus喺2004年3月31號連同佢嘅大股東Mayflower Corporation一齊被接管，其後TransBus俾人收購並改名為亞歷山大丹尼士之後又要做重組，結果批車冇晒下文。Transport for London喺2005年改訂另一款混能中型巴士Wright Electrocity。其後，亞歷山大丹尼士再向市場推廣Enviro 200，並且送咗一架樣辦車去倫敦畀幾間巴士公司試，但最終一張訂單都履行唔到。

亞歷山大丹尼士最終放棄咗Enviro 200設計，並改為研發Enviro 200 Dart。五架樣辦車（三架柴油、兩架混能）亦先後被賣出，而兩架混能車最終都改成柴油車。英國嘅Southdown PSV公司接收過兩架Enviro 200倉貨，佢哋其後俾服務英格蘭東部嘅Far East Travel買咗，兩架車喺2007年出。呢兩架車同埋架倫敦示範車輾轉俾英格蘭東南部嘅Buses Excetera買咗。

## 睇多啲
* Buses雜誌2014年8月號，第713期
校刊

**校刊**係一本學校刊物，包括創校特刊、學生年報、同學各班、學會記錄，入面記錄每年嗰間學校同學生嘅事、包括學校歷史、校政嘅變遷、學校威水歷史圖片、校內校外比賽成績咁。以前校刊有社論、專欄同投稿天地、小說、戲劇評論都有。

## 代表作
* 皇仁書院《黃龍報Yellow Dragon》1899年6月創刊，封面飛龍一條。
* 英華書院《英華青年The Ying Wah Echo》1919年7月創刊，原本用文言文寫，1924年7月改用英文。
* 中大學生報

## 參考
*《香港身世》ISBN 978-988-98510-5-7

類:學校
類:出版物
奧賽博物館

**奧賽博物館**（）係法國一間國立博物館，喺巴黎市中心嘅塞納河左岸，同杜樂麗花園隔河相對，面積有57,400平方米咁大，主要收藏由1848到1914年嘅法國藝術品。奧賽博物館本身就係一件藝術作品，佢係為咗1900年嘅世界博覽會而起嘅火車站（奧賽車站，），直到1977年先至決定改為博物館，再喺1978年定為歷史遺迹，而博物館係喺1986年開館。喺2009到2010年間，博物館亦做過一次翻新工程。

## 館藏
館藏包括繪畫、雕塑、裝飾藝術、攝影、印藝同建築嘅作品。

### 繪畫
#### 梵高
後印象派代表人物梵高嘅作品有25幅。

Image:Van Gogh - Das Restaurant de la Siréne in Asniéres.jpeg|Le restaurant de la Sirène à Asnières(1887年)
Image:Starry Night Over the Rhone.jpg|隆河上的星夜(1888年)
Image:Self-Portrait (Van Gogh September 1889).jpg|自畫像(1889年)
Image:L'église d'Auvers-sur-Oise.jpg|奧維的教堂(1890年)
Image:La Chambre à Arles, by Vincent van Gogh, from C2RMF frame cropped.jpg|在亞爾的臥室（，，1889年）


## 圖庫

## 註

## 出面網頁

* 奧賽博物館官方網頁
AEC Regent五型

**AEC Regent五型**係由英國Associated Equipment Company（AEC）出嘅一款前置引擎雙層巴士，1954年推出。佢係最後一款AEC Regent系列巴士，並取代AEC Regent三型。

Regent五型係以AEC設計嘅車嘴以及引擎室為標準，早年亦可以揀有暴露式水箱嘅舊引擎室款式。佢可以配AEC或吉拿6LW引擎，而波箱就係AEC同步嚙合、Wilson先選式或者AEC Monocontrol半自動或全自動。

喺英國，有多間倫敦以外嘅巴士公司買Regent五型巴士（倫敦運輸局喺呢段時期係買AEC Routemaster）。另外Regent五型亦有被出口到愛爾蘭、葡萄牙、一啲非洲及阿剌伯國同埋香港。香港嘅九龍巴士喺1963至1966年引入210架Regent五型巴士，車身長度係34呎，超越當時英國標準嘅30呎，其中頭30架用英國鋁材公司車身，其餘180架用Metal Sections車身。

英國政府自1968年開始資助巴士公司買後置引擎巴士，以推行一人控制模式。英國最後一架AEC Regent五型喺1969年投入服務。

## 參考
* Hannay, R. (1982). *AEC Buses in Camera*. Ian Allan Publishing. ISBN 978-0-7110-1160-1
* Davis, M. (2008). *[http://www.dtspublishing.co.uk/?page=Home&view=28 Hong Kong Buses Volume Two - Kowloon Motor Bus from 1933 to 1993]*. DTS Publishing. ISBN 962-86869-3-3

## 睇多啲
* Brown, S. (2011). *AEC Regent V*. Ian Allan Publishing. ISBN 978-0-7110-3539-3
成奎安

**成奎安**（**Shing Fui-On**，），綽號「**大傻**」，係香港一位電影演員。

## 生平
成奎安早喺13歲輟學，做過打手。佢喺1978年被李修賢發掘，開始喺電影演出。由於身形高大外形較兇狠，成奎安喺電影裏面多數飾演江湖大佬一類嘅惡人角色，因而有「大傻」嘅稱呼。一般佢多數以配角嘅身份亮相，以主角身份擔正嘅唔多。喺1996年無綫電視劇《900重案追兇》係成奎安少數領銜主演嘅作品。

成奎安係西貢南圍村代表，曾經參加香港區議會競選，但最終輸咗。晚年被診斷患鼻咽癌，接受過化療同電療；2009年8月27號夜晚11時45分，因為第四期鼻咽癌擴散，響浸會醫院逝世，享年54歲。

## 演出作品
### 電視劇（[[無綫電視]]）

### 電影
*1975年
**《鐵漢柔情》   
**《賭人頭》
*1981年
**《兵兵賊賊》
*1982年
**《難兄難弟》
*1983年
**《少爺威威》
**《摩登衙門》
**《碼頭》
**《我愛夜來香》
*1984年
**《上海之夜》
**《公僕》
**《上天救命》
*1985年
**《求愛反斗星》
**《何必有我》
*1986年
**《皇家飯》
*1987年
**《省港旗兵2》
**《監獄風雲》（飾 大傻）
**《英雄本色續集》
**《開心勿語》
**《鐵血騎警》
**《綁錯票》（客串 銀行搶匪）
*1988年
**《血玫瑰》
**《吉屋藏嬌》（客串 水電工人）
**《公子多情》（飾 傻雞）
**《好女十八嫁》（飾 蘇眉）
**《最佳損友》（飾 屈原）
**《最佳損友闖情關》（飾 屈原）
*1989年
**《喋血雙雄》
**《精裝追女仔3狼之一族》（飾 周時劈）
**《風雨同路》（飾 大膽）
**《壯志雄心》
**《瀟灑先生》（客串 海鷗）
**《愛人同志》（飾 解放軍排長）
**《賭神》
**《八寶奇兵》
*1990年
**《至尊計狀元才》（飾 大傻）
**《一本漫畫闖天涯》（飾 阿標）
**《靚足100分》（飾 樂長劍）
**《賭俠》
**《無敵幸運星》
**《喋血風雲》
*1991年
**《天地玄門》（飾 馬尚峯）
**《著牛仔褲的鍾馗》（飾 警探香德祖）
**《新精武門1991》（飾 橫手派趙東）
**《整蠱專家》（客串 朱生）
**《捉鬼專門店》
**《夜生活女王霞姐傳奇》（飾 爛口祥）
*1992年
**《花貨》
**《絕代雙驕》
**《何日金再來》
**《獵豹行動》
**《魔圖》
**《嘩！英雄》
**《車神》
**《俠聖》
**《黑街舞男》
**《中國最後一個太監第二章告別紫禁城》
**《油尖少爺》
**《虎膽六蛟龍》
**《積奇瑪莉》
**《黑道女霸王》
**《俾鬼玩》
**《聊齋三集之燈草和尚》
**《伴我縱橫》
**《執法威龍》
*1993年
**《八仙飯店之人肉叉燒包》（飾 鄭鉢）
*1994年
**《同床2夢》
**《奸人世家》
**《青樓十二房》
**《山雞變鳳凰》
**《初生之犢》
**《赤裸狂花》
**《機密檔案之致命誘惑》
**《999誰是兇手》（飾 陳虎）
**《新邊緣人》
**《流根大狀》
*1995年
**《月黑風高》
**《霹靂火》（客串 地下賽車手）
**《玻璃鎗的愛》（飾 龍哥）
**《影子敵人》
**《香江花月夜》（飾 大傻）
**《精裝情不自禁》
**《賊王》
**《元洲街王后》（飾 大佬文）
**《賭聖2街頭賭聖》
*1996年
**《運財五福星》（飾 大傻）
**《大三元》
**《伊波拉病毒》
*1999年
**《娛樂之王》
**《賭王千霸之偷龍轉鳳》
**《宋朝風月》
**《北俠歐陽春》
**《賭王千霸之爛命賭王》
*2000年
**《魔影》
**《黑社會.com》
*2001年
**《兄弟》
**《暴風少年之三大家族》
**《殺科》
*2002年
**《喋血別戀》
**《麻煩三角錯》
**《監獄風雲之傳教士》
**《跌打婆與辣妹》
**《毀屍滅跡》
**《豹女凶鈴》
**《新收數王》
*2003年
**《水滸笑傳之黑店尋寶》
**《我的麻煩老友》
**《午夜出租》
**《道中道》
**《失鎗72小時》
**《龍虎英雄》
**《這個警察不用槍》
**《阿龍的故事》
*2004年
**《古惑仔之天地無盟：人在江湖》
*2005年
**《喜馬拉雅星》
*2006年
**《莫負青春》
*2007年
**《C+偵探》（飾 黃有才/肥龍）

## 參考
Bristol Lodekka

**Bristol Lodekka**係一款由英國Bristol出嘅前置引擎矮身雙層巴士。

喺1949年，Bristol Tramways & Carriage Company同車身廠Eastern Coach Works（ECW）合作，整咗兩架Bristol Lodekka樣辦車，當時佢哋嘅特別之處係用咗U形（英文Dropped-centre）尾軸，再加上傳動軸係擺埋底盤一邊而唔係正中間，令巴士嘅下層車廂地台得以降低，而車廂通道係凹咗落去。巴士嘅整體高度可以低至13呎半，但上層唔使好似Lowbridge矮身雙層巴士噉將座椅擺埋一邊。呢兩架巴士嘅尾軸係有兩個動力輸入位置，但Bristol Lodekka LD系列喺1953年投產之後，量產型巴士嘅尾軸改到得番一個動力輸入位置。後來Bristol將Lodekka底盤進一步改良成Lodekka F系列，下層車廂地台改成完全平坦。Bristol Lodekka F系列嘅樣辦車喺1958年出，1959年正式投產。

Bristol Lodekka巴士可以配吉拿或者Bristol自己嘅引擎，波箱係棍波。利蘭收購Bristol部分股權之後，利蘭O.600引擎取代咗Bristol引擎選擇，另外亦有得揀SCG半自動波。

喺Bristol Lodekka推出嗰時，Bristol已經係國營企業（ECW都係），所以Lodekka巴士喺英國嘅銷售對象亦限制喺國營公司，包括Scottish Bus Group屬下同埋以前隸屬Tilling Group嘅巴士公司，喺Bristol K型停產之後，Lodekka更成為後者引入嘅唯一一款雙層巴士。後來Bristol睇見英國嘅市營同埋私營巴士公司對矮身雙層巴士有需求，因此喺1956年Bristol授權丹尼士車廠出Lodekka巴士，而丹尼士出嘅Lodekka就叫丹尼士Loline。

1965年10月蘭收購Bristol同埋ECW四分一股權，令利蘭擁有三款矮身雙層巴士–Bristol Lodekka、AEC Renown同埋亞比安Lowlander。同年稍後，利蘭宣佈唔再接AEC Renown同埋亞比安Lowlander嘅新車訂單，並改為向市營同埋私營巴士公司推銷Bristol Lodekka，不過Lodekka都係無法吸引新買家。1968年英國政府開始資助巴士公司買後置引擎雙層巴士，Bristol喺同年將Lodekka停產，改為全力出VR系列巴士。
丹尼士Loline

**丹尼士Loline**（**Dennis Loline**）係一款由英國丹尼士車廠出嘅前置引擎矮身雙層巴士。

Loline底盤設計係源自Bristol Lodekka，喺1956年由Bristol授權丹尼士生產。Loline最初只得尾門版，1958年推出擁有平坦下層車廂地台嘅前門版**Loline二型**（Dennis Loline II），1960年再由Loline二型發展出**Loline三型**（Dennis Loline III），並取代Loline同埋Loline二型。

丹尼士Loline喺英國係賣畀市營同埋私營巴士公司，其中以Aldershot and District Traction買得最多。

香港嘅中華巴士喺1960年代初決定引入雙層巴士之後，就訂咗兩架丹尼士Loline巴士，但最終只得一架配Northern Counties車身嘅Loline三型喺1962年交貨，巴士喺1963年1月22號投入服務，成為香港島第一架雙層巴士。

最後一批丹尼士Loline喺1967年喺英國投入服務。

## 參考/睇多啲
* Brown, S. (2013). *The Lodekka Alternatives*. Ian Allan Publishing. ISBN 978-0-7110-3535-5
丹尼士巨龍

**丹尼士巨龍**（Dennis Dragon），香港中華巴士嗰啲特別稱為**丹尼士禿鷹**（Dennis Condor），後來又間唔中稱為**Dominator 6X2**，係英國丹尼士車廠出嘅一款三軸後置引擎雙層巴士。

## 設計
丹尼士巨龍嘅設計係源自兩軸嘅丹尼士統治者，佢加多咗一條中軸作為輔助車軸，緊貼住驅動軸。初時嘅丹尼士巨龍條中軸只係兩個車轆用防傾桿連埋，唔係真嘅車軸，1986年先至開始用真嘅車軸。

初時嘅丹尼士巨龍得12米長版本，而三條車軸都擺得比較前（同同期嘅都城嘉慕威曼都城巴士同埋利蘭奧林比安三軸車比）。後來應巴士公司要求而出埋11米版，但車軸位置冇12米版擺得咁前。

丹尼士喺1989年整咗第一架有冷氣嘅丹尼士巨龍，用一副引擎同時行車同埋行冷氣。初時出嘅丹尼士巨龍冷氣巴士都係11米長，後來出埋9.9米（前輪跨短啲）、10.3米同埋12米版（車軸位置冇12米冇冷氣版擺得咁前）。

丹尼士巨龍可以用吉拿或康明斯引擎，並配Voith或ZF波箱。而車身方面，除咗有4架樣辦車係用亞歷山大車身之外，其餘嘅（包括全部量產型）係配都普金屬部分車身。

## 香港
### 九龍巴士
1982年，九巴買咗3架12米丹尼士巨龍嚟試，呢3架車係配亞歷山大車身，有上落車門各一隻。九巴喺1983至1986年買多188架12米巨龍，但改配有三隻門嘅都普金屬部分車身，一隻門上車兩隻門落車。

1986年，九巴開始引入11米巨龍巴士。1986至1994年間，九巴買咗371架11米巨龍，但係由於1990年至1991年嘅一批共50架巴士嘅其中一副底盤喺於運送時損毀，得49架（車隊冧巴S3N222-270）投入服務，所以合共有370架。其中50架11米巨龍嘅車尾被密封，預咗畀人裝冷氣，但九巴一直都冇裝冷氣上去。

1990年，九巴引入一架11米巨龍冷氣巴士嚟試。之後九巴開始引入丹尼士巨龍冷氣巴士，包括喺1991至1997年引入多359架11米巨龍冷氣巴士、1993至1999年引入235架9.9米巨龍冷氣巴士、1997至1998年引入170架12米巨龍冷氣巴士。

隨住九巴車隊更新嘅進度，全部12米冇冷氣巨龍已經喺1997至2003年退役，而11米冇冷氣巨龍除咗兩架喺1994年（交通意外）以及1999年（改裝）提早退役之外，其餘嘅喺2002至2012年退役。11米冷氣巨龍有4架因交通意外而提早退役，其餘嘅亦喺2007至2015年退役。兩架12米冷氣巨龍因交通意外或者燒車而提早退役，其餘嘅喺2015至2016年退役。兩架9.9米冷氣巨龍因交通意外而提早退役，其餘嘅亦自2011至2017年退役。九巴旗下嘅丹尼士巨龍退嗮役之後，佢嘅車隊亦全面低地台化。

### 中華巴士
1982年，中華巴士接收咗兩架12米丹尼士禿鷹嚟試，佢哋分別配都普金屬部分車身同埋亞歷山大車身，兩架都係得兩隻門。其中配都普金屬部分車身嗰架曾經係全港載客量最高嘅巴士，載到171人，個紀錄到今時今日都冇巴士打破到。

不過中巴揀咗買三軸嘅都城嘉慕威曼都城巴士，去到都城嘉慕威曼業務喺1989年完咗至開始買丹尼士禿鷹。中巴喺1989至1990年間引入46架12米禿鷹，同埋喺1990至1991年間引入28架11米冇冷氣禿鷹。另外中巴喺1990至1997年間引入92架11米冷氣禿鷹。

1998年9月1號中巴專營權完咗之後，啲禿鷹都賣晒畀新世界第一巴士。其中3架12米禿鷹改裝為訓練巴士，其餘45架12米禿鷹喺1998至1999年退役，其中多架運返英國繼續行。至於冇冷氣嘅11米禿鷹，新巴喺1999年將其中一架（車隊冧巴DM6）改裝為開篷巴士，2000年開始行15C，直到2008年1月；2000年新巴賣咗3架畀城巴做訓練巴士；而其餘嘅就喺2002年退役。新巴將其中一架（車隊冧巴DM28）油上「新巴最後一架熱狗」特別色，並喺2002年8月17號新巴冇冷氣巴士嘅最後一日出席遊車河活動。最後兩架退役嘅冇冷氣11米禿鷹都俾人保留，一架（車隊冧巴DM17）返咗英國，而DM28就由新巴保留，不過DM28喺2004年連同多架冇冷氣11米禿鷹一齊俾人拆咗。

新巴2007年開始將一架11米冷氣禿鷹（車隊冧巴DA66）改裝為開篷巴士，2008年1月25號取代DM6。

新巴嘅禿鷹冷氣巴士喺2004至2015年退役。部分被轉售英國及杜拜等地繼續行，7架俾大巴士香港有限公司買入同埋改裝為開篷巴士，喺2008年12月開展佢嘅香港觀光巴士服務，2015年再轉賣去美國。

### 城巴
城巴自1993年開始訂購丹尼士巨龍冷氣巴士，佢哋都係配都普金屬部分車身，但同九巴同埋中巴嗰啲唔同嘅，係城巴嘅都普金屬部分車身係用闊啲嘅前門，車頭用類似亞歷山大R型車身嘅設計，而車身裝嵌就係由葡萄牙嘅Salvador Caetano搞。

1994至1998年，城巴一共引入40架丹尼士巨龍10.3米單門冷氣巴士同埋80架丹尼士巨龍12米冷氣巴士。

2000至2002年，城巴將一架10.3米巨龍（車隊冧巴701）改裝成全球首架三軸雙層冷氣無軌電車。另有一架10.3米巨龍（車隊冧巴713）喺2002年9月焚燬報廢。至於其餘嘅丹尼士巨龍，10.3米版喺2011至2014年陸續退役，而12米版就喺2012至2015年陸續退役。

### 香港空運貨站
1996年，香港空運貨站有限公司買咗4架丹尼士巨龍12米冷氣巴士做員工接送車。佢哋嘅外形同城巴嘅相似，但冇路線牌同埋裝咗窄身啲嘅3+2標準座椅以提升載客量。

由1999年9月起，香港空運貨站唔再親自經營自己嘅員工接送巴士線，因此呢4架巴士俾新巴買入，巴士喺2000年重新投入服務。四架車喺2013年退役。

## 非洲
1992年，英國Stagecoach集團買入10架11米丹尼士巨龍巴士，全部編配去馬拉維。1995至1996年Stagecoach集團買多20架11米丹尼士巨龍巴士，並投放去肯雅。後來，全部喺肯雅行駛嘅巨龍被運返英國，並喺1998至2000年重新投入服務。

## 停產
丹尼士巨龍喺1997至1998年間正式停產，俾丹尼士三叉戟3型低地台巴士取代。

## 之前嘅「丹尼士巨龍」、「丹尼士禿鷹」
丹尼士喺1948年推出一款叫Dragon嘅拖頭，1949年宣佈停產。

丹尼士亦喺1950年代尾出過一款叫Condor嘅貨車。

## 出面網頁
*DM17 in preservation - dedicated to a preserved ex-CMB/NWFB Dennis Condor
香榭麗舍大道

**香榭麗舍大道**（**Avenue des Champs-Élysées**）係法國巴黎一條由凱旋門輻射出來嘅大街。兩邊有戲院、咖啡室、名店，重種晒栗子樹。

香榭麗舍大街兩邊嘅租就去到150萬美金1000平方尺（92.9 平方米），係全歐洲最貴租嘅地方。條街兩公里長，穿過巴黎西北面第八區，協和廣場，戴高樂廣場，個廣場中間就係凱旋門。

## 攷

## 拎

* 

類:巴黎交通
類:巴黎建築
亞歷山大丹尼士Enviro 300

**亞歷山大丹尼士Enviro 300**（**Alexander Dennis Enviro 300**），原本叫**TransBus Enviro 300**，係一款由英國亞歷山大丹尼士（同佢嘅前身TransBus International）出嘅一款低地台單層巴士，喺2001年亮相，係第一款推出嘅TransBus/亞歷山大丹尼士Enviro系列巴士。

## 設計
Enviro 300底盤係用同飛鏢SLF相似嘅後置引擎佈局，即係引擎係打直擺喺車尾中間。架車有兩隻長度可以揀，包括11.8米（通常稱為12米）同埋12.5米；佢可以配康明斯ISBe六氣缸引擎，經Voith、Allison或者ZF波箱去行尾軸。

Enviro 300可以用原廠車身以達致底盤車身一體化，車身部分設計係源自Plaxton放棄咗嘅Bus 2000概念車身（車嘴設計喺2003/2004年改咗少少）。而底盤亦可以配東蘭開夏/Darwen/Optare Esteem車身（已經喺2009年停產）。由2007年開始，Enviro 300車身設計經過修改，改為沿用同廠Enviro 200嘅設計，而呢隻車身亦可以配猛獅18.240（代號A69）、富豪B7RLE同埋Scania K230UB底盤。

2011年，Enviro 300改到符合歐洲委員會嘅Whole Vehicle Type Approval標準（簡稱ECWVTA）。

2012年，亞歷山大丹尼士同埋Scania決定合作出大型單層天然氣巴士，架車用Scania K270UB底盤同埋Enviro 300車身（又叫Enviro 300SG，SG解做Scania Gas）。

## 訂單

Enviro 300自推出以嚟銷路一直唔高，不過英國大規模嘅巴士集團Stagecoach、Arriva同埋第一集團都有買過。2005年亞歷山大丹尼士推出Enviro 300嘅校巴版本，喺英國賣出咗幾十架，而愛爾蘭嘅Bus Éireann亦買咗12架。

英國嘅Courtney Coaches喺2006年接收咗兩架配東蘭開夏Esteem車身嘅Enviro 300，但其後再冇呢個配搭嘅巴士出廠。

TransBus曾經將左軑版Enviro 300運去北美洲同埋荷蘭推廣，但收唔到訂單。

### Enviro 300車身配其他底盤

英國Stagecoach係唯一引入猛獅18.240/Enviro 300配搭嘅巴士公司，佢喺2008至2010年間接收咗353架。

2008年，首批共45架富豪B7RLE/Enviro 300付運北愛爾蘭嘅巴士公司Ulsterbus。

Stagecoach由2011年開始接收咗78架Scania K230UB/Enviro 300。樣辦Scania K270UB/Enviro 300SG天然氣巴士喺2013年初出廠，Reading Buses喺2013年上半年接收頭批共20架巴士，其後Stagecoach亦有接收同款巴士。

## 停產
最後一架Enviro 300喺2015年底交咗畀Stagecoach。Enviro 300底盤俾全長11.5米/11.8米嘅Enviro 200 MMC取代。

## 出面網頁
*官方產品介紹
都城嘉慕威曼都城騎士

**都城嘉慕威曼都城騎士**係英國都城嘉慕威曼出嘅一款中型巴士，1986年推出。

都城騎士係用一體化設計，外形同當時英國流行嘅小巴相似，而擋風玻璃係向車頭斜落去。引擎係擺喺前軸上面，型號係Perkins Phasor或者康明斯B系，而波箱可以係ZF棍波或Allison自動波。都城騎士一開始只係得長7.0米、闊2.2米一隻尺寸，1987年再推出8.4米長版本，佢有2.2米同2.376米兩隻闊度可以揀。

都城騎士喺英國本土有多間巴士公司買，亦有啲賣咗去愛爾蘭。荷蘭嘅巴士生產商BOVA曾經買入多架左軑版都城騎士，然後將佢哋轉售歐洲大陸，包括荷蘭同埋德國。另外都城嘉慕威曼喺1988年運咗4架樣辦車去香港，九龍巴士同埋中華巴士各自接收兩架，九巴嗰兩架同埋中巴第一架有冷氣，而中巴第二架就冇冷氣（後來加返），但四架車都只係行咗幾年就退役。

1989年，都城嘉慕威曼嘅母公司Laird Group放棄都城嘉慕威曼業務，都城嘉慕威曼都城騎士巴士設計就賣咗畀Optare。Optare改良咗都城騎士設計，同年底改以Optare MetroRider呢個名再推出。
都城嘉慕威曼都城巴士

**都城嘉慕威曼都城巴士**（MCW Metrobus），又譯成**都城嘉慕都城型**，係英國都城嘉慕威曼出嘅一款後置引擎雙層巴士，1977年推出。

## 設計
都城巴士嘅設計同當年嘅後置引擎雙層巴士有啲似，引擎都係打橫擺喺車尾，而散熱水箱就擺喺車頭偏右位置。佢可以配吉拿6LXB/6LXCT/6LXDT、康明斯L10或勞斯萊斯引擎，而波箱可以係Voith或Maxwell等公司造。

大部分都城巴士嘅車身係由都城嘉慕威曼自己搞掂，型號係Apollo。其中喺1977至1985年出嘅第一型嘅車身設計同MCW-Scania Metropolitan個車身一樣有高低級下層擋風玻璃，左邊深過右邊。而喺1981年推出嘅第二型就減少咗部件種類數量，而下層擋風玻璃係左右對稱。都城嘉慕威曼曾經諗過設計第三型畀倫敦運輸局，但最終都冇出到。另外有啲都城巴士係用亞歷山大AD/RH/RL或者Northern Counties車身。

## 英國
都城巴士喺英國本土有多間巴士公司買，蹤跡遍及英國各地。

其中買得最多嘅係倫敦運輸局，喺1978至1985年引入共1442架都城巴士，其中1440架係第一型設計，另外兩架係第二型。呢啲巴士轉過手之後，最終喺2004年全數退役。而喺都城嘉慕威曼總部所在地伯明翰負責巴士運作業務嘅 West Midlands PTE（及後來嘅West Midlands Travel，現時稱為National Express West Midlands）係買得第二多，佢喺1978至1989年間引入1130架都城巴士（另有1架冇用過），最後一架行到2010年至退役。

## 香港
香港嘅中華巴士喺1978年引入12架單門客車版9.7米都城巴士，專係行往來南區同埋中環嘅豪華巴士線。中巴再喺1978至1979年引入全球僅有嘅40架雙門版11.45米都城巴士。1981年，中巴引入兩架12米三軸都城巴士，係香港首批12米三軸巴士，其中第一架係雙門版，第二架係三門版。其後中巴喺1983至1988年引入82架雙門版12米都城巴士。中巴有3架都城巴士喺1990年代因為喺交通意外撞毀而提早退役，而其餘嘅就喺1998年9月1號中巴專營權完咗之後賣咗畀新世界第一巴士。

九龍巴士亦喺1981年引入3架雙門版12米三軸都城巴士，但之後冇進一步引入12米三軸都城巴士，而喺1983至1985年引入80架9.7米都城巴士，再喺1986至1990年引入253架11米三軸都城巴士。另外九巴喺1987年引入一架有冷氣嘅11米三軸都城巴士，佢用一副引擎行車同埋行引擎室上面嘅Sütrak冷氣機，不過架車好快試驗失敗而要拆冷氣，1989年重新投入服務。九巴喺1989年再引入8架9.7米都城巴士，佢哋係配280匹嘅康明斯引擎同埋有手動減速器嘅波箱，專係行往來荃灣同埋錦田嘅51線，經荃錦公路上大帽山。不過佢哋行咗51線幾年就傷晒，而俾改裝過而又舊啲嘅同款車代替。

九廣鐵路公司攞到輕便鐵路經營權之後成立巴士部（今日嘅港鐵巴士）去提供輕鐵專區交通服務，再加上要自己做返九廣鐵路接駁巴士線，因此九鐵公司喺1987至1989年引入39架新嘅9.7米都城巴士。

## 停產
1989年，都城嘉慕威曼嘅母公司Laird Group放棄都城嘉慕威曼業務，都城嘉慕威曼都城巴士設計就賣咗畀Optare同埋DAF，都城巴士自此宣告停產。後來兩間公司以都城巴士為藍本，研製出配Optare Spectra車身嘅DAF DB250巴士（帶有都城巴士第三型設計嘅影子）。

## 參考/睇多啲
*
佳牌Wulfrunian

**佳牌Wulfrunian**（Guy Wulfrunian）係一款由英國佳牌出嘅前置引擎雙層巴士，1959年推出。

Wulfrunian係佳牌根據西約克郡嘅巴士公司West Riding嘅要求而設計。佢嘅設計同當時嘅前置引擎雙層巴士有一定分別，佢嘅前軸移後咗，令車門可以擺喺前輪跨上面，而副吉拿6LX引擎就擺喺前輪跨偏右位置，挨埋司機位。不過有3架Wulfrunian嘅前軸係擺喺最前，而車門擺喺左前轆後面或者車尾。至於尾軸就用咗U形（英文Dropped-centre）設計。架車亦用咗多個新設計，包括氣墊懸掛、前獨立懸掛、碟式煞車等等。

英國West Riding買得最多Wulfrunian，總共買咗126架，最後一批喺1965年投入服務。佳牌出咗兩架畀巴士公司試。有幾間巴士公司喺1960年代初買咗一至兩架嚟試，不過有唔少公司只係用咗一兩年就將佢哋放棄，有部分賣咗畀West Riding。佳牌Wulfrunian嘅總產量係137架。

香港嘅中華巴士喺1960年代初決定引入雙層巴士之後，就訂咗兩架佳牌Wulfrunian巴士，不過份訂單最終取消咗。

佳牌用咗好多錢去開發Wulfrunian，而Wulfrunian因為唔可靠而搞到銷路差，令到佳牌蝕錢。1961年，佳牌因為財政問題俾人接管，隨後俾積架收購。佳牌喺1969年之後再冇為英國市場出巴士。

至於West Riding亦俾旗下百幾架Wulfrunian嘅維修保養支出影響財政狀況，原訂喺1966年交貨嘅25架Wulfrunian訂單亦改為25架利蘭Atlantean PDR1/2（Wulfrunian亦因為噉而喺1965年宣佈停產）。West Riding喺1967年俾英國政府屬下嘅Transport Holding Company收購。

## 參考/睇多啲
* Brown, S. (2013). *The Lodekka Alternatives*. Ian Allan Publishing. ISBN 978-0-7110-3535-5

## 出面網頁
* HuddersfielD Passenger Transport Group - The Guy Wulfrunian
丹尼士喝采

**丹尼士喝采**（Dennis Jubilant），又譯成**丹尼士祖比倫**或者**丹尼士喜悅**，係英國丹尼士車廠喺1977年至1981年出嘅前置引擎雙層巴士。呢款車係針對當時香港嘅路面環境同埋一人控制模式而設計。

喝采型巴士底盤有移後咗少少嘅前軸，令道窄前門可以擺喺前輪跨上面，同埋有加強咗嘅車陣。佢可以配吉拿6LXB引擎同埋Voith DIWA851波箱。

## 訂單
香港九龍巴士喺1977至1978年間接收咗4個喝采型巴士底盤，佢哋配九巴自己整嘅車身（用英國鋁材公司車身散件）。之後九巴喺1979至1981年出咗209架配亞歷山大KB車身嘅普通版喝采型巴士，再喺1981至1982年間出咗150架配都普金屬部分車身嘅普通版喝采型巴士。

香港中華巴士喺1980年出咗30架配亞歷山大CB車身嘅喜悅型巴士。

另外有一架喝采型巴士運咗去南非開普敦行，配Bus Bodies (South Africa) Limited車身。

### 冷氣版
九龍巴士喺1980年接收咗一架喝采型冷氣客車，配亞歷山大KB車身，冷氣機係由另一副擺喺車尾嘅引擎行，而主引擎嘅油缸就由左尾轆後面移咗去右尾轆前面。不過架車嘅冷氣被認為係唔可靠，最終副冷氣機喺1983年拆走咗，改為冇冷氣嘅客車。後來架車再降格做巴士。

## 退役
中巴其中一架喜悅型巴士（車隊冧巴DS14）喺1993年焚燬而退役，其餘29架喺1998年9月1號中巴專營權完咗之後賣咗畀新世界第一巴士，佢哋喺1999年8月或之前俾新車取代。

九巴亦有一兩架喝采型巴士提早退役，而其他嘅就喺1994年開始退役。喺喝采型巴士逐步退役嗰時，有啲巴士接替咗車隊內利蘭勝利二型（丹尼士喝采嘅競爭對手）嘅地位。最後一架喝采型巴士喺2000年1月退役。

## 之前嘅「丹尼士喝采」
丹尼士喺1940至1960年代出過一款叫Jubilant嘅三軸及四軸貨車。
丹尼士標槍

**丹尼士標槍**（Dennis Javelin）係英國丹尼士車廠（同埋後來嘅TransBus International/亞歷山大丹尼士）出嘅中置引擎巴士。佢取代咗丹尼士Dorchester中置引擎巴士。

丹尼士標槍喺1986年亮相。當時款車有11米同埋12米客車可以揀，副引擎係擺喺底盤中間而挨埋驅動軸，水箱就擺喺引擎側邊，而前軸同埋引擎之間就整咗個預製空間去擺行李（即係所謂嘅太空艙底盤設計）。後來丹尼士出埋標槍8.5米同埋10米版客車、巴士版以及12米嘅標槍GX（Javelin GX）客車，其中巴士版同埋8.5米客車版標槍係冇預製行李空間（即係所謂嘅樓梯式底盤設計）。另外丹尼士標槍亦出過三軸版本。

丹尼士標槍嘅引擎劃一用康明斯C系，後來改為劃一用康明斯ISBe引擎，而波箱可以係棍波或自動波。

丹尼士標槍喺車軸之間同埋尾輪跨加埋有多啲位擺行李，兼且受惠於Bedford Vehicles嘅車喺1986年全線停產，令一啲買開Bedford巴士嘅公司改買丹尼士標槍，因此丹尼士標槍嘅銷路比之前嘅丹尼士Dorchester好。另外英國國防部亦買咗多架丹尼士標槍巴士，包括右軑同埋左軑版，佢哋啲座椅可以喺短時間內拆走並改成救護車，用嚟運送傷兵。

丹尼士標槍喺2005年之後曾經有一段時間冇出過，不過喺2007年亞歷山大丹尼士睇見丹尼士標槍嘅倉貨重有公司要，兼且英國國防部對丹尼士標槍重有需求，因此將丹尼士標槍改良到可以用歐盟四型或以上嘅引擎。不過亞歷山大丹尼士喺大概2010年出咗最後一批丹尼士標槍底盤之後，丹尼士標槍就冇再被開發並宣佈停產。

另外由丹尼士同埋馬來西亞UMW合組嘅UMW-Dennis公司曾經裝嵌丹尼士標槍底盤（稱為UMW-Dennis Javelin），供應東南亞同埋大洋洲市場。

## 出面網頁
*亞歷山大丹尼士官方產品介紹
丹尼士長矛

**丹尼士長矛**（Dennis Lance）係一款由英國丹尼士車廠喺1991至2000年間出嘅一款大型後置引擎單層巴士，佢取代咗丹尼士獵鷹巴士。丹尼士亦喺1995至1998年間出過佢嘅雙層版，以取代丹尼士統治者，雙層版初時都係叫丹尼士長矛，1996年正名為**丹尼士飛箭**（Dennis Arrow）。另外，丹尼士喺1993至1996年間出過佢嘅低地台版**丹尼士長矛SLF**（Dennis Lance SLF）。

丹尼士長矛/長矛SLF/飛箭副引擎係打直擺喺車尾，同丹尼士飛鏢一樣。引擎劃一用康明斯C系，配ZF 4HP500或5HP500波箱。

丹尼士長矛可以配多款唔同嘅車身，喺英國有多間巴士公司買咗，另外亦有被出口到波蘭、香港（九龍巴士買咗24架）、荷蘭及新加坡等地。長矛SLF可以配Wright Pathfinder或Berkhof Excellence 1000 NL車身，但只喺英國賣出105架。至於飛箭可以配Northern Counties Palatine或東蘭開夏E Type/Pyoneer車身，但只係出咗73架同埋得幾間英國嘅巴士公司買，其中以倫敦嘅首都城巴（Capital Citybus，家下係First London嘅一部分）買得最多。

另外由丹尼士同埋馬來西亞UMW合組嘅UMW-Dennis公司曾經裝嵌長矛巴士底盤（稱為UMW-Dennis Lance），供應東南亞市場。

丹尼士長矛SLF巴士生產完咗之後，丹尼士車廠喺1997年推出同長矛SLF體積相近、由丹尼士飛鏢SLF發展而成嘅丹尼士飛鏢SPD。而丹尼士飛箭就俾丹尼士三叉戟2型低地台巴士取代。

## 之前嘅「丹尼士長矛/飛箭」
丹尼士喺1930至1950年代出過一款叫Lance嘅前置引擎雙層巴士。

另外丹尼士喺1930年代出過一款叫Arrow嘅前置引擎單層巴士。
丹尼士統治者

**丹尼士統治者**（Dennis Dominator）係一款由英國丹尼士車廠出嘅後置引擎巴士，亦係丹尼士喺1970年代重返英國巴士市場而推出嘅第一款巴士，1977年亮相。

## 格式

```

```


**丹尼士統治者**（Dennis Dominator）係一款由英國丹尼士車廠出嘅後置引擎巴士，亦係丹尼士喺1970年代重返英國巴士市場而推出嘅第一款巴士，1977年亮相。

## 設計
丹尼士統治者嘅設計同當年嘅後置引擎雙層巴士有啲似，引擎都係打橫擺喺車尾，而散熱水箱就擺喺車頭。佢嘅基本機械配搭係吉拿6LXB引擎加Voith DIWA 851波箱。不過佢亦曾經配其他型號嘅吉拿引擎，同埋勞斯萊斯、DAF以及康明斯L10引擎，另外亦有啲係配其他波箱包括Maxwell等等。

架車初時有丹尼士自製嘅U形尾軸同埋GKN尾軸可以揀，後來丹尼士尾軸嘅選擇取消咗。避震方面，初時係用葉片彈簧，1980年加入氣墊懸掛嘅選擇，1983年起氣墊懸掛成為標準。

丹尼士統治者通常都係整成雙層巴士，不過喺1978至1980年亦有啲係整成單層巴士。

## 英國
丹尼士統治者喺英國有多間市營巴士公司同埋國營嘅Passenger Transport Executive買，其中以South Yorkshire PTE（家下嘅First South Yorkshire）買得最多，總共有超過三百架，當中包括一架喺1985年交貨嘅無軌電車，另外Leicester City Transport（家下嘅First Leicester）亦買咗百幾架。

不過自1986年起英國政府開始公營交通服務私有化，丹尼士統治者喺英國嘅銷路一路下跌，去到1994至1995年英國更係冇一架新嘅丹尼士統治者巴士投入服務。最後4架喺1996年付運畀Guildford & West Surrey。

喺英國嘅統治者雙層巴士可以用東蘭開夏、亞歷山大（包括被英國巴士公司廣泛採用嘅RH/RL型車身）或Northern Counties車身，部分早期嘅統治者巴士更採用Marshall、Willowbrook車身。而單層版就配東蘭開夏或Marshall車身。

## 出口市場
香港嘅中華巴士喺1979年引入一架配東蘭開夏車身嘅統治者10.3米樣辦巴士。到咗1982年，中巴再引入6架配亞歷山大RL型矮車身嘅統治者9.5米巴士，其中頭3架用葉片彈簧懸掛，之後嗰3架係用氣墊懸掛，主要行來往中環至山頂之間嘅15號線，以佢嘅矮車身，方便駛過山頂嘅渣甸橋。7架統治者巴士喺1996年至1997年間退役。

同樣喺香港嘅九龍巴士喺1983年至1984年間引入40架配都普金屬部分車身嘅統治者9.5米巴士。首架喺1983年聖誕夜首航，而其餘39架就喺1984年投入服務。40架統治者巴士喺2000至2001年間退役。

新加坡巴士公司（家下嘅新捷運）喺1982年接收咗1架配東蘭開夏車身同埋DAF引擎嘅統治者樣辦巴士，不過新加坡巴士公司試完之後冇要到架車。巴士隨後喺1984年運咗去香港，並喺1986年加入九巴訓練巴士車隊。

## 停產
丹尼士統治者喺1996年停產，總產量係1,007架。佢俾丹尼士飛箭雙層巴士取代。

## 出面網頁
*EBB846W-1980 Dennis Dominator ICU - DENNIS Fire Engines in preservation
丹尼士飛鏢

**丹尼士飛鏢**（Dennis Dart）係英國丹尼士車廠出嘅一款中型巴士。

丹尼士飛鏢喺1988年亮相，而佢嘅低地台版**丹尼士飛鏢SLF**（Dennis Dart SLF）就喺1995年推出，並喺1998年取代非低地台嘅丹尼士飛鏢。丹尼士車廠喺2001年正式併入TransBus International之後，飛鏢SLF就改由TransBus出（期間丹尼士呢個牌子一度被放棄），由2004年起，飛鏢SLF改由亞歷山大丹尼士出。

另外由丹尼士同埋馬來西亞UMW合組嘅UMW-Dennis公司曾經裝嵌丹尼士飛鏢底盤（稱為UMW-Dennis Dart），供應東南亞市場。

## 設計
丹尼士飛鏢有一副引擎打直擺喺車尾，而車廂地台以1980年代尾嘅設計嚟講算係低，而避震係用葉片彈簧。佢有8.5米、9米同埋9.8米三隻長度揀，闊度大概係2.3米。

至於丹尼士飛鏢SLF就係由丹尼士飛鏢發展而成，不過底盤前部分改咗設計，令車頭至到尾軸前面嘅地台進一步降低，兼且全面採用氣墊懸掛，前軸嘅避震可以由司機調校升降。巴士闊度亦加長至大概2.4米。飛鏢SLF初時有9.2米、10米同埋10.6米（後來改叫9.3米、10.1米同埋10.7米）三隻長度揀。丹尼士喺1997年推出11.3米版飛鏢SLF（有時叫飛鏢SPD，Dart SPD），1998年再推出8.8米版（有時叫飛鏢MPD，Dart MPD）。大概2002年，TransBus推出闊2.3米嘅飛鏢SLF。

機械配搭方面，丹尼士飛鏢同埋初期嘅飛鏢SLF可以配康明斯B系（或者叫6BT）引擎同埋Allison AT545自動波。後來飛鏢SLF加入更多嘅波箱選擇，包括Eaton棍波、Allison World Series B300R（畀11.3米版）同埋Voith。去到2001年，飛鏢SLF全面改配康明斯ISBe四汽缸或六汽缸（歐盟三型）引擎，而Allison AT545亦俾Allison 2000自動波取代。2006年，更有啲飛鏢SLF係配康明斯ISBe歐盟四型引擎。另外，有啲丹尼士飛鏢/飛鏢SLF係配天然氣引擎。

## 英國
1980年代小巴喺英國受到歡迎，之後巴士公司開始想要載得比小巴多人嘅巴士，丹尼士飛鏢嘅出現正迎合巴士公司呢個需求。喺丹尼士飛鏢最初係得都普嘅Dartline車身可以用，後來都普Dartline設計賣咗畀Carlyle，之後再輾轉賣咗畀Marshall，另外亦有更多巴士車身生產商同丹尼士飛鏢出車身，型號包括Wadham Stringer（1993年改叫WS）Portsdown、Wright Handybus、Reeve Burgess Pointer（好快改叫Plaxton Pointer）、東蘭開夏EL2000、亞歷山大Dash、Northern Counties Paladin、UVG Urbanstar等等。

丹尼士飛鏢SLF推出之後，喺英國亦係受到歡迎，繼續有多間大小規模嘅巴士公司買。重有好多巴士車身生產商同丹尼士飛鏢SLF出車身，型號包括Plaxton Pointer（後來進一步發展成Plaxton Pointer 2，再之後改由TransBus/亞歷山大丹尼士出）、Wright Crusader、Marshall Capital（後來賣咗畀MCV）、東蘭開夏Spryte/Myllennium、亞歷山大ALX200、UVG Urbanstar（後改叫Caetano Compass）、Caetano Nimbus/Slimbus、MCV Evolution等等。

## 出口市場
丹尼士飛鏢同埋飛鏢SLF亦有出口到海外，喺香港、澳門、澳洲、荷蘭同埋西班牙等地都有市場。

喺1990年代尾，有配亞歷山大ALX200車身嘅丹尼士飛鏢SLF運咗去北美洲，以Thomas Dennis嘅SLF200系列名義賣。

## 停產
丹尼士飛鏢SLF喺2008年停產，俾亞歷山大丹尼士Enviro 200 Dart取代。

## 之前嘅「丹尼士飛鏢」
丹尼士喺1920年代尾至1930年代初出過一款叫Dart嘅前置引擎單層巴士。

去到1970年代尾，丹尼士出咗另一款Dart前置引擎單層巴士，不過只係出咗兩架。
利蘭泰坦 (B15)

**利蘭泰坦**（代號**B15**）係英國利蘭出嘅一款後置引擎雙層巴士。

## 生產史
利蘭喺1973年開始B15計劃，原意係用一架新雙層巴士去取代旗下嘅三款後置引擎雙層巴士，利蘭Atlantean、丹拿Fleetline同埋Bristol VRT。

B15雙層巴士同當時嘅利蘭National單層巴士一樣係用一體化設計，底架車身都係利蘭自己搞掂晒。呢個設計受到一啲巴士車身製造廠嘅關注，其中亞歷山大車身公司同埋Northern Counties曾經同利蘭傾過授權生產B15嘅事，但都係冇結果，最終Northern Counties同Foden合作出咗一款叫Foden-NC嘅後置引擎雙層巴士（不過只係出咗幾架），而亞歷山大就同艾莎富豪B55出車身。

1974至1977年，利蘭總共出咗5架配旗下Park Royal Vehicles車身嘅B15巴士。之後B15巴士被正名為泰坦（之前有另一款出咗幾十年嘅泰坦），並喺1977年6月投產，並繼續配Park Royal車身。

不過利蘭原訂計劃係喺Park Royal出頭100架泰坦，然後將生產線搬去AEC間廠，結果Park Royal出現工業行動，令利蘭泰坦嘅生產進度被拖慢，第一架量產嘅泰坦去到1978年8月至交到貨。1978年10月利蘭宣佈執咗AEC，而泰坦生產線繼續留喺Park Royal，但情況都冇乜改善，最終利蘭喺1979年10月宣佈執咗Park Royal，之後利蘭泰坦嘅生產進度就快番。Park Royal喺1980年中執笠。之後利蘭決定喺Workington（出利蘭National單層巴士嗰間廠）繼續出利蘭泰坦，而喺Workington出嘅車身就叫利蘭車身。

Park Royal嘅工業行動同埋隨後嘅搬生產線工作延誤咗利蘭泰坦交貨進度，令利蘭損失訂單。最後一架利蘭泰坦喺1984年出。而利蘭泰坦（B15）最終俾利蘭奧林比安取代。

## 設計
利蘭泰坦（B15）嘅一體化設計係類似後置引擎版AEC Routemaster，都係分前後兩個副架（冇完整底盤）同埋鋁合金車身骨架。巴士係用前獨立懸掛同埋U形尾軸，引擎係打橫擺喺車尾，而散熱水箱就擺喺引擎室右上面。

利蘭泰坦樣辦車係用利蘭500系列引擎，但量產巴士係用吉拿6LXB引擎，少部分就用吉拿6LXC或利蘭L11/TL11引擎。而波箱就係利蘭Hydracyclic。

所有利蘭泰坦都係長9.57米。

## 英國
### 倫敦
倫敦運輸局自1978年開始引入利蘭泰坦（B15），一直去到1984年，最終倫敦運輸局入咗1,125架泰坦。倫敦運輸局另外入咗6架二手泰坦。

1994年倫敦巴士完成私有化並分成多間巴士公司，啲利蘭泰坦就被分配到唔同嘅倫敦巴士公司。

倫敦嘅利蘭泰坦自九十年代開始退役，有多架被調去英國其他地方繼續行，最後一架喺2003年6月19號撤出倫敦合約巴士線。

### 倫敦以外
由於利蘭泰坦（B15）嘅一體化設計比起底盤加車身嘅配搭複雜，兼且車身冇得揀，再加上生產出問題，令泰坦唔受英國嘅巴士公司歡迎。

利蘭泰坦初初出嗰時，Greater Manchester PTE接收咗15架泰坦（原訂單係要190架），West Midlands PTE接收咗5架（原訂單係要80架），Reading Transport接收咗兩架。利蘭泰坦改喺Workington出之後，Reading Transport喺1983年接收多10架。

Greater Glasgow PTE同埋Maidstone & District等公司曾經訂過利蘭泰坦，但因為Park Royal嘅工業行動等因素而取消訂單。

## 香港
香港嘅中華巴士曾經訂過兩架Park Royal車身嘅利蘭泰坦（B15），一架係9.57米長客車版，另一架係11米長版本。

其中客車版泰坦喺1980年初投入服務，係唯一一架出口嘅同款巴士，初時主要行南區嘅豪華巴士線，1992年起被列為士啤車，1995年退役。

至於11米長泰坦就受到Park Royal嘅工業行動影響而交唔到貨，最終利蘭改出兩架勝利二型，而11米長泰坦嘅組件就用咗嚟出一架倫敦版泰坦。

## 參考
* Jack, D; (1984). *Leyland Bus Mk2*. The Transport Publishing Company. ISBN 0-903839-67-9
* Jack, Doug; (1994). *Beyond Reality - Leyland Bus - the twilight years*. Venture publications. ISBN 1-898432-02-3
佳牌阿拉伯五型

**佳牌阿拉伯五型**（Guy Arab V）係英國佳牌喺1962年推出嘅前置引擎巴士，佢取代咗佳牌阿拉伯四型。

阿拉伯五型同阿拉伯四型唔同嘅地方係五型嘅車陣改良咗，令巴士地台可以整低啲，方便用前門上落。同阿拉伯四型一樣，阿拉伯五型一樣有單層同埋雙層版，雙層版全長27呎或30呎，而單層版全長25呎至到近36呎。阿拉伯五型較普遍採用嘅引擎係吉拿6LW或者吉拿6LX，不過有十架喺1963年付運Wolverhampton嘅阿拉伯五型係配AEC AV590引擎，另外喺1965年付運卡迪夫嘅其中一架阿拉伯五型係配Ruston Paxman 6YDA MkII風冷引擎。波箱選擇有佳牌非同步嚙合或者佳牌半自動，後來亦有用丹拿嘅Daimatic半自動。

阿拉伯五型繼續以英國為主要市場，主要係整成雙層巴士，另外亦有出口到海外。香港嘅中華巴士亦繼阿拉伯四型之後，大量買入阿拉伯五型。1963至1972年，中巴引入咗106架25呎阿拉伯五型單層巴士、40架35呎7吋阿拉伯五型單層巴士、125架30呎阿拉伯五型雙層巴士同埋44架28/29尺阿拉伯五型雙層巴士，全部用Metal Sections車身。去到1970年代，中巴將105架25呎同埋全部35呎7吋阿拉伯五型單層巴士重建成雙層巴士，其中後者更要將軸距改短3呎半，又買咗16個二手30呎阿拉伯五型底盤並改用新車身（6架係用亞歷山大CB車身）。1970年代尾開始，中巴再同144架30呎阿拉伯五型底盤（包括9架二手車）換新嘅亞歷山大CB車身。阿拉伯五型雙層巴士一直去到1996年至退出常規嘅載客服務，最後一架喺1997年3月退役。另外中巴亦曾經將多架阿拉伯五型巴士改裝成工程車，有啲喺1998年9月1號中巴專營權完咗之後賣咗畀新世界第一巴士。

英國政府自1968年開始資助巴士公司買後置引擎巴士，以推行一人控制模式。英國最後一架阿拉伯五型喺1969年交貨，但佳牌繼續為香港中華巴士出阿拉伯五型，直到1970至1971年。

## 參考

*
丹尼士獵鷹

**丹尼士獵鷹**（Dennis Falcon）係英國丹尼士車廠喺1980至1993年出嘅後置引擎單層巴士。

丹尼士曾經出過三款獵鷹，包括用V形引擎嘅**Falcon V**以及用臥置式直列引擎嘅**Falcon H**同埋**Falcon HC**。其中Falcon H嘅波箱擺喺尾軸前面，引擎動力跨過尾軸入去波箱，再行返轉頭推尾軸；而Falcon HC嘅波箱係緊貼住引擎。不過去到1980年代尾三款獵鷹只係得番Falcon HC重出緊。

三款獵鷹嘅引擎都係打直擺喺車尾，Falcon V係用Perkins V8或者平治引擎，而Falcon H同埋Falcon HC就係用吉拿6HLXB或者6HLXCT引擎。三款車都係用Voith DIWA自動波箱。

Falcon V可以整成客車或者雙層巴士。英國National Bus Company喺1982至1983年引入咗10架Falcon V客車去行National Express長途線，不過丹尼士車廠唔夠時間同佢哋做測試，因此呢啲獵鷹客車並唔可靠，兼且喺National Express線行咗唔係好耐。至於Falcon V雙層巴士亦只係出咗6架。

至於Falcon H同埋Falcon HC通常都係整成單層城市巴士。呢款獵鷹有幾間英國嘅市營巴士公司買，去到1990年代亦有幾間British Bus Group（即係後來嘅Arriva）旗下公司買。另外香港嘅九龍巴士喺1985至1986年引入20架Falcon HC冷氣客車，佢哋係唯一一批出口嘅獵鷹，用一副吉拿6HLXCT引擎嚟行車同埋行冷氣，配都普金屬部分車身（設計源自都普Laser），用嚟行啟德機場巴士線。

丹尼士獵鷹停產之後俾丹尼士長矛取代。而丹尼士獵鷹嘅總產量係140架，包括一副發展用底盤。

## 格式

```

```


**丹尼士獵鷹**（Dennis Falcon）係英國丹尼士車廠喺1980至1993年出嘅後置引擎單層巴士。

丹尼士曾經出過三款獵鷹，包括用V形引擎嘅**Falcon V**以及用臥置式直列引擎嘅**Falcon H**同埋**Falcon HC**。其中Falcon H嘅波箱擺喺尾軸前面，引擎動力跨過尾軸入去波箱，再行返轉頭推尾軸；而Falcon HC嘅波箱係緊貼住引擎。不過去到1980年代尾三款獵鷹只係得番Falcon HC重出緊。

三款獵鷹嘅引擎都係打直擺喺車尾，Falcon V係用Perkins V8或者平治引擎，而Falcon H同埋Falcon HC就係用吉拿6HLXB或者6HLXCT引擎。三款車都係用Voith DIWA自動波箱。

Falcon V可以整成客車或者雙層巴士。英國National Bus Company喺1982至1983年引入咗10架Falcon V客車去行National Express長途線，不過丹尼士車廠唔夠時間同佢哋做測試，因此呢啲獵鷹客車並唔可靠，兼且喺National Express線行咗唔係好耐。至於Falcon V雙層巴士亦只係出咗6架。

至於Falcon H同埋Falcon HC通常都係整成單層城市巴士。呢款獵鷹有幾間英國嘅市營巴士公司買，去到1990年代亦有幾間British Bus Group（即係後來嘅Arriva）旗下公司買。另外香港嘅九龍巴士喺1985至1986年引入20架Falcon HC冷氣客車，佢哋係唯一一批出口嘅獵鷹，用一副吉拿6HLXCT引擎嚟行車同埋行冷氣，配都普金屬部分車身（設計源自都普Laser），用嚟行啟德機場巴士線。

丹尼士獵鷹停產之後俾丹尼士長矛取代。而丹尼士獵鷹嘅總產量係140架，包括一副發展用底盤。

## 之前嘅「丹尼士獵鷹」
丹尼士喺1930年代尾至1950年代出過一款叫Falcon嘅前置引擎單層巴士。
利蘭勝利二型

**利蘭勝利二型第二系列**係英國利蘭喺1978年至1981年出嘅前置引擎雙層巴士。同佢嘅競爭對手丹尼士喝采一樣，呢款車係針對當時香港嘅路面環境同埋一人控制模式而設計。

利蘭總共出咗716個勝利二型底盤，全部都賣咗去香港。

利蘭勝利二型喺香港曾經出名過，皆因九巴同埋中巴用緊勝利二型巴士期間，曾經發生多宗重大意外事故，而且大部分都係涉及巴士行駛途中失重心而翻側嘅事故。

## 設計
勝利二型巴士設計係源自利蘭旗下嘅佳牌勝利J型（Guy Victory J）。喺1970年代中，南非嘅Bus Bodies (South Africa) Limited將多架勝利J型改裝成雙層巴士規格兼自己嵌埋車身，供應當地市場，而香港嘅九龍巴士亦因為想要返前置引擎雙層巴士，而喺1976年引入4架嚟試。呢啲舉動令利蘭決定研製過一隻新嘅前置引擎雙層巴士。

勝利二型巴士有移後咗少少嘅前軸，令道窄前門可以擺喺前輪跨上面，同埋有加強咗嘅車陣，而地台離地距離亦低過之前嘅勝利J型。佢可以配吉拿6LXB引擎同埋Voith DIWA 851波箱，不過中華巴士其中一架勝利二型係配Self-Changing Gears（SCG）嘅GB350波箱。

## 訂單
### 九龍巴士
利蘭勝利二型推出之後，九巴就訂咗152架配亞歷山大KB車身嘅勝利二型，包括1架試用嘅冷氣車，以取代原本落訂嘅兩架勝利J型同埋150架利蘭珍寶，151架冇冷氣巴士喺1979至1980年出。

至於架勝利二型冷氣客車就喺1981年付運，配亞歷山大KB車身，冷氣機係由另一副擺喺車尾嘅引擎行，而主引擎嘅油缸就由左尾轆嘅後面移咗去前面。不過架車嘅冷氣被認為係唔可靠，最終副冷氣機喺1983年拆走咗，改為冇冷氣嘅客車。後來架車再降格為巴士。

之後九巴再分兩批訂125架同埋65架勝利二型，佢哋嘅亞歷山大KB車身上有一啲改良，喺1980至1981年出。至於最後一批共200架勝利二型嘅引擎入水位就由車頭移入擋風玻璃後面嘅車廂，而個亞歷山大KB車身再有一啲改良，其中198架喺1981至1983年出，另外兩架喺嵌完車身之後賣咗畀新大嶼山巴士。

自1980年代開始，一直有啲勝利二型提早自九巴車隊退役，當中有啲係因為燒咗或者喺交通意外撞毀而退役，亦有啲係賣咗畀新大嶼山巴士。至於大規模嘅退役潮就喺1995年開始，最後幾架喺1998年3月31號退役。

### 中華巴士
中華巴士喺1979年有一架配亞歷山大CB車身嘅勝利二型投入服務。之後中巴喺1980至1981年引入多146架配亞歷山大CB車身嘅勝利二型，其中兩架係因為利蘭出唔到一架11米利蘭泰坦（B15）而出現嘅。然後中巴喺1982年引入多20架勝利二型，但改配都普金屬部分車身。

中巴有4架勝利二型喺1990年代因為燒咗或者喺交通意外撞毀而提早退役，其中一架本來係改做工程車，但改裝工程最終被中止，後來副底盤捐咗畀香港專業教育學院李惠利分校。而其餘嘅163架勝利二型喺1998年9月1號中巴專營權完咗之後賣咗畀新世界第一巴士，之後呢啲前中巴勝利二型就一路俾新巴士取代，最後幾架喺2000年8月31號退役，其中一架喺當日用作告別遊河。

### 新大嶼山巴士
新大嶼山巴士喺1977年試過一架中巴嘅佳牌阿拉伯五型雙層巴士之後，喺1980年引入兩架配亞歷山大LB車身嘅勝利二型，之後喺1981年引入4架配亞歷山大CB車身嘅勝利二型。1982年新大嶼山巴士喺九巴買兩架啱啱嵌完亞歷山大KB車身嘅勝利二型。再之後新大嶼山巴士喺1983年引入多一架配亞歷山大LB車身嘅勝利二型。

其後新大嶼山巴士喺1985、1987同埋1991年自九巴引入二手勝利二型，每次都係入兩架。

1993年，新大嶼山巴士將其中10架勝利二型（包括全部嚟自九巴嘅二手車）賣畀城巴，用嚟行城巴喺1993年9月1號接辦嘅前中巴路線（統稱Network 26新里程）。而新大嶼山巴士剩低嗰5架勝利二型喺1995年已經退役，之後一直擺喺梅窩，去到2001年已經全部拆晒。

至於賣咗畀城巴嘅勝利二型喺1995至1996年退役，其中5架繼續留喺城巴，一架做鋸樹車、一架做訓練巴士、另外三架被重建成工程車。去到2009年，城巴得番架勝利二型鋸樹車重用緊。

## 參考/睇多啲
* 李天祐；（2001年）。《利蘭勝利2型》。北嶺國際。ISBN 962-920-034-1
利蘭Atlantean

**利蘭Atlantean**（有時譯成**利蘭亞特蘭大**）係英國利蘭出嘅一款後置引擎雙層巴士，亦係英國第一款大量生產嘅後置引擎雙層巴士。

## 先驅
利蘭喺1927年推出嘅泰坦雙層巴士，同時推出Lowbridge款式車身設計，令雙層巴士高度降低至少1呎，令雙層巴士可以駛入更多地方。但係佢嘅上層設計—右邊嘅凹入式車廂通道同埋左邊嘅4人座椅—並唔受歡迎，二戰後廠商開始着手構思解決方案。Bristol喺1949年研製嘅Lodekka用咗U形（英文Dropped-centre）尾軸同埋降低咗下層車身地台，令佢唔使再用Lowbridge車身設計；而利蘭就索性研發後置引擎雙層巴士，令傳動軸唔使再穿過成個下層車廂底部去行尾軸。

1952年利蘭試出咗一架樣辦車，佢有一副利蘭O.350引擎打橫擺喺車尾，配U形尾軸同埋Saunders-Roe（SARO）車身。架車同當時嘅前置引擎雙層巴士一樣係有車尾平台，而車頭形狀就同當時嘅無軌電車相似。1954年利蘭再整多一架樣辦車，不過佢係用都城嘉慕（MCCW）車身，兼且車頭係半駕駛艙形式。

兩架樣辦車分別登記為STF90（第一架）同埋XTC684（第二架），並進行徹底測試。其中STF90喺1963年拆咗，而XTC684就做咗收藏品。

## 樣辦車
1956年，英國雙層巴士嘅長度限制由27呎放寬至30呎，利蘭就喺同年嘅商用車展展出一架Atlantean樣辦車。架車同之前嘅兩架後置引擎雙層巴士樣辦一樣係用一體化設計（platform type sub-frame形式），不過前輪跨加長咗，令車門可以擺喺架車嘅最前面。佢有一副利蘭O.600引擎打橫擺喺車尾，Pneumocyclic波箱就擺喺引擎右邊，另外配U形尾軸同埋都城嘉慕車身，乘客上車只需要喺路面踏上一級，之後唔使再踏上任何梯級就可以由頭行到尾。

架車登記為281ATC，並喺英國各地進行示範。不過架車都係有啲問題，包括喺下層車廂嘅引擎聲太大等等。

## 發展史同埋設計
1958年，利蘭解決咗Atlantean樣辦車嘅多個問題之後，喺同年嘅商用車展展出量產型Atlantean。之後Atlantean巴士正式大量生產。

最初期嘅量產型Atlantean型號係**PDR1/1**，佢改以傳統嘅底盤形式出現，而引擎室就獨立喺車身之外。引擎重係利蘭O.600，不過亦有得揀利蘭O.680。至於尾軸就唔再係U形設計，而改為較傳統嘅直驅動軸。

不過條直驅動軸令到配矮車身嘅Atlantean PDR1/1要喺上層車尾左邊整一條凹落去嘅車廂通道，而通道右邊就係幾排4人座椅，結果造就以U形尾軸為標準嘅丹拿Fleetline打入市場。1964年利蘭推出配U形尾軸同埋丹拿Daimatic款式波箱嘅Atlantean **PDR1/2**，1967年再以配U形尾軸同埋Pneumocyclic波箱嘅Atlantean **PDR1/3**取代PDR1/2。PDR1/3喺1971年俾配利蘭O.680引擎嘅丹拿Fleetline取代。

至於PDR1/1就喺1962年改良成**PDR1/1 MkII**，到1967年再改良成**PDR1A/1**，並一直出到1973年。另外隨住英國雙層巴士嘅長度限制進一步放寬，利蘭喺1967年推出33呎嘅Atlantean **PDR2/1**，並一直出到1971年。

喺1960年代尾出現嘅左軚Atlantean代號係**LPDR1/1**同埋**LPDR1A/1**，供應歐洲大陸市場，其中最長版本長36呎。

1972年利蘭推出新一代嘅Atlantean **AN68**，並作出多項改良，利蘭O.680引擎成為標準，同樣有右軚同埋左軚版。後來隨住引擎同埋波箱規格嘅轉變，先後衍生出**AN68A**、**AN68B**、**AN68C**同埋**AN68D**版本。1978年利蘭為出口市場推出配利蘭O.690引擎嘅Atlantean **AN69**。

## 訂單
利蘭Atlantean喺英國本土有多間巴士公司買，蹤跡遍及英國各地。1968年英國政府開始資助巴士公司買後置引擎巴士，以推行一人控制模式，利蘭Atlantean等後置引擎巴士更將英國所有前置引擎巴士淘汰。

另外亦有多架利蘭Atlantean被出口到其他國，包括愛爾蘭、伊拉克、伊朗、新加坡等等。

最終利蘭Atlantean嘅總產量超過15,000架。

## 停產
自1970年代開始，利蘭已經開始研製新嘅後置引擎雙層巴士去取代旗下嘅Atlantean、丹拿Fleetline同埋Bristol VRT。初頭利蘭整咗隻泰坦（B15），但都係達唔到呢個目的，其後利蘭再整咗隻奧林比安。

1984年利蘭Atlantean喺英國市場俾奧林比安取代，而出口版Atlantean嘅生產一直維持到1986年。

## 參考

## 睇多啲
* Booth, G. (2015). *The Leyland Atlantean*. Crécy Publishing. ISBN 978-1-9083-4741-1

## 出面網頁
*Leyland Atlantean Website （Internet Archive版本）
港鐵市區綫．機場鐵路Rotem電動列車

**港鐵Rotem電動列車**，或**港鐵KOROS電動列車**，係港鐵公司嘅交直傳動通勤型電動列車，2002年投入服務嘅車而家服務港鐵嘅，而2006—2007年投入服務嘅增強型列車而家服務。行東涌綫嘅增強型列車有比西班牙製列車好嘅加速率1.3m/s2（4.68km/h/s）同埋減速率0.8到1.35m/s2（2.88到4.86km/h/s），緊急煞車減速率係1.4m/s2。配備三菱重工嘅雙層3300V-1200A-IGBT、VVVF反用換流器。
MCW-Scania Metropolitan

**MCW-Scania Metropolitan**（譯成**大都會**巴士）係由都城嘉慕威曼同埋Scania合作出嘅後置引擎雙層巴士，1973年亮相。

Metropolitan係都城嘉慕威曼同埋Scania第二款合作出嘅巴士（第一款係Metro-Scania單層巴士），佢有Scania出嘅BR111DH底架同埋都城嘉慕威曼車身。Metropolitan有一副Scania 11升引擎同埋兩階段自動波擺喺車尾，散熱水箱擺喺尾軸前面，同埋有氣墊懸掛。車身結構係用鋼造（但亦容易生鏽），下層擋風玻璃係高低級，左邊深過右邊。

Metropolitan主要係英國嘅市營巴士公司同埋國營嘅Passenger Transport Executive買。倫敦運輸局買得最多Metropolitan，一共買咗164架，不過佢哋只係行咗幾年，1983年已經全部退役。另外有兩架Metropolitan喺1975年賣咗畀香港中華巴士，兩架車喺1980年代尾退役。

Metropolitan喺1978年停產。都城嘉慕威曼喺1977年推出都城巴士，而Scania喺1980年向英國市場出BR112DH底盤。
商品

喺嚴格嘅經濟學上，**商品**（英文：**commodity**）係貨嘅一種，而個市場將同一種商品當成件件都一個版嘅，例如係農夫種出嚟嘅米噉，原則上，因為遺傳嘅原因，樖樖稻米都係一個獨特嘅個體，但市場上嘅決策者做起決策上嚟會當正粒粒米都係一樣噉，所以呢啲米就係一種商品。

## 睇埋
*貨
*經濟價值
## 攷
平治O305

**平治O305**係西德平治出嘅一款後置引擎巴士，符合1968年確立嘅VöV標準城市巴士規格。樣辦車喺1967年出，1969至1987年間生產。佢取代咗平治O317。

O305一體化版本係單層巴士設計。最早期嘅O305全長11米，採用平治OM360/h柴油引擎同埋平治五前速同步嚙合波箱。1969年，全長11.3米嘅O305長途巴士版出現，佢有長啲嘅尾輪跨，可以坐多啲人。

1973年，O305改配容量較大嘅平治OM407/h柴油引擎，另外新設平治W3D 080三前速自動波選擇，至於O305長途巴士版就俾新嘅O307取代。1977年，平治開始出佢嘅掛接版本**O305G**。

1970年代尾，唔同驅動模式嘅O305相繼出現。繼凱沙羅頓喺1978年將一架1970年款嘅O305改裝成無軌電車之後，平治由1979年開始自己出咗少量嘅無軌電車，唔同款式嘅無軌電車包括：

1979至1981年，平治出過20架採用柴油電力混合動力嘅**O305OE**（又叫OE305）。

除咗一體化版本之外，柴油版O305亦有出齋底盤版本嵌第二啲公司嘅車身，當中包括右軑版。1973年首次有O305底盤嵌咗雙層巴士車身，並喺南非投入服務，1980年代O305雙層巴士亦先後喺新加坡（新加坡巴士引入202架）同埋香港（九龍巴士引入41架）出現。

平治O305嘅蹤跡遍及歐洲、大洋洲同埋亞洲。O305喺1987年俾平治O405取代。

## 出面網頁
* O 305 and O 307 establish a new era in bus manufacture，戴姆勒
平治O405

**平治O405**（Mercedes-Benz O405）係西德平治喺1984至2001年間出嘅一款後置引擎單層巴士。佢取代咗平治O305。

平治亦出過佢嘅掛接版本**O405G**。踏入九十年代，平治亦出埋佢嘅低地台版本，分別係**O405N**同埋掛接嘅**O405GN**，同埋進一步改良版**O405N2**、**O405GN2**。另外平治又為澳洲市場出低入口嘅**O405NH**。

平治O405系列嘅蹤跡遍及歐洲、大洋洲同埋亞洲。O405/O405N系列俾平治Citaro取代，而O405NH就俾平治OC500LE取代。
Scania K94

**Scania K94**係瑞典Scania出嘅一系列後置引擎巴士，取代咗Scania K93。

K94有一副Scania嘅9升引擎打直擺喺車尾，符合歐盟二型或歐盟三型廢氣排放標準。佢可以整成客車**K94EB**或者市際車**K94IB**，不過Scania曾經喺2000年出過一架低地台雙層城市巴士**K94UB**。架K94UB嘅中軸係可以順住架車而自己轉彎，尾軸係驅動軸。而呢架K94UB係配Volgren CR223LD車身，2001年加入香港城巴。

Scania K94已經俾Scania K-series取代。
Scania L94

**Scania L94**係瑞典Scania出嘅一系列後置引擎巴士，取代咗Scania L113。

L94係用Scania DSC9歐盟二型引擎，後來改用DC9歐盟三型引擎，兩隻都係9升嘅。引擎同Scania K94一樣係打直擺喺車尾，不過副引擎係打側咗60度擺。佢可以整成城市巴士**L94UB**、掛接城市巴士**L94UA**，或者市際車**L94IB**。

Scania L94喺2006年俾Scania K-series取代。
Scania K-series

**Scania K-series**係瑞典Scania出嘅一系列後置引擎巴士，取代咗以往嘅K94/K114/K124/L94。

K-series可以配Scania DC9九升五汽缸引擎或者DC12十二升六汽缸引擎，符合歐盟四型以上排放標準，副引擎係打直擺喺車尾。佢可以整成城市巴士（K230UB/K270UB/K310UB、掛接版K270UA/K310UA、雙層版K310UD）、市際車（K270IB/K310IB/K340IB/K380IB/K420IB）或者客車（K310EB/K340EB/K380EB/K420EB/K470EB）。

## 出面網頁
*Scania K-series官方產品介紹：城市巴士/城郊巴士/市際巴士/客車
Scania K124

**Scania K124**係瑞典Scania出嘅一系列後置引擎巴士。

K124係用Scania DSC12歐盟二型引擎，後來改用DC12歐盟三型引擎，兩隻都係12升嘅，副引擎係打直擺喺車尾。佢可以整成客車**K124EB**或者市際車**K124IB**。

Scania K124已經俾Scania K-series取代。
觀塘綫延綫

**觀塘綫延綫**係香港港鐵一個工程項目，將觀塘綫由油麻地站延伸去黃埔站。

## 歷史
觀塘綫延綫最早喺1989年運輸科發表嘅《香港運輸政策綠皮書》出現，係第三條過海鐵路，並明確指出連接油麻地站同埋炮台山站。但1990年相關嘅白皮書，第三條過海鐵路已經俾機場鐵路取代，計劃因而無限期押後。

2002年12月，地鐵公司（家下嘅港鐵公司）建議將觀塘綫由油麻地站向東延伸，經何文田站去到黃埔站，取代九廣鐵路公司喺黃埔起自動捷運系統嘅計劃。2008年3月，香港行政會議批准港鐵公司對觀塘綫延綫進行進一步規劃同埋設計，2011年下半年開工，2016年10月23號通車。

## 車站同埋轉咩車
觀塘綫延綫嘅站： 

|-style="text-align:center;"
! width=150 | 車站隻色同埋名
! width=125 | 喺邊道
! width=275 | 轉咩車
! width=150 | 幾時開始用
|- 
|colspan=4 align=center style="background:;color:#fff;"|**觀塘綫延綫**
|-align="center"
|style="background:#CCCCCC;color:#000000;"|<span style="color:#000000;">'''油麻地'''</span>
|油尖旺區
|
|1982年5月10號
|-align="center"
| style="background:#9ACD32;color:#000000;" | **[[何文田站|<span style="color:#000000;">何文田</span>]]**
|rowspan=2 |九龍城區
|
|2016年10月23號
|-align=center
|style="background:#aecff0;color:#000000"|<span style="color:#000000;">'''黃埔'''</span>
|
|2016年10月23號
|-align="center"
|colspan=4 style="background:#CCCCCC;"|**附註**
|-
|colspan=4 width=700 style="font-size:85%;"|根據港鐵公司提出嘅**觀塘綫延綫**方案，觀塘綫係可以由油麻地站延伸去到何文田站同埋黃埔站，為嗰帶提供鐵路服務，2016年10月23號通車，並且喺2021年6月27號同沙中綫交匯。

由於觀塘綫而家行經嘅路段係荃灣綫新起嘅路，所以用荃灣綫嘅啟用日期。

油麻地站喺路線圖係用一個轉車站嘅形式出現，但係列車廣播就從來都唔會建議乘客喺嗰個站轉車。由於個站只係觀塘綫嘅尾站，車站設計並唔係跨月台轉車站，乘客需要行去另一層月台先至可以轉車，所以路線圖上話畀乘客聽可以喺呢個站轉車。

根據運輸及房屋局提交嘅沙田至中環綫合併方案，西鐵綫將會連接計劃緊嘅沙中綫嘅東九龍路段同埋屯馬綫一期，成為東西鐵路走廊，即係而家嘅屯馬綫，2021年6月27號全綫通車。
|-

## 睇埋
*香港交通
*港鐵
*觀塘綫
*沙田至中環綫

## 參考




## 連出去
* 觀塘綫延綫網頁
*觀塘綫延綫 - 公眾諮詢，港鐵公司
Scania K114

**Scania K114**係瑞典Scania出嘅一系列後置引擎巴士。

K114有一副Scania嘅11升引擎打直擺喺車尾，符合歐盟二型或歐盟三型廢氣排放標準。佢可以整成客車**K114EB**或者市際車**K114IB**。

Scania K114已經俾Scania K-series取代。
Scania N113

**Scania N113**係瑞典Scania出嘅一系列後置引擎城市巴士，1988年推出。

N113副Scania引擎係打橫擺喺車尾，容量係11升。佢可以整成單層巴士**N113CLB**/**N113CRB**、掛接巴士**N113ALB**、雙層巴士**N113DRB**/三軸版N113，同埋後來加入嘅低地台單層巴士**N113CLL**/**N113CRL**。

N113嘅蹤跡遍及歐洲同埋亞洲。其中香港嘅九龍巴士喺1993同埋1996年夾埋買咗22架三軸版N113雙層巴士。

Scania N113喺1999年停產。單層版俾Scania N94取代，但為英國市場而設嘅N113DRB雙層巴士一直都冇其他代替品，直到2002年Scania推出N94UD OmniDekka低地台雙層巴士為止。另外Scania喺2000年為香港市場推出K94UB低地台雙層巴士，但只得一架樣辦車出廠。
Charles H. Roe

**Charles H. Roe**係英國一間巴士車身製造廠，間廠位於列斯嘅Crossgates，1923年組成。

1947年，Charles H. Roe俾Park Royal Vehicles收購咗，兩間公司喺1949年一齊俾Associated Commercial Vehicles收購。Charles H. Roe喺1962年成為利蘭一部分，再喺1968年成為英國利蘭汽車公司一部分。

1984年，Charles H. Roe間廠執笠，但喺1985年2月，有一班Charles H. Roe前僱員買咗間廠，自此間廠成為新公司Optare嘅廠。
都城嘉慕威曼

**都城嘉慕威曼**（Metro-Cammell Weymann，簡稱MCW）係英國一間巴士製造廠。

都城嘉慕威曼係喺1932年由West Midlands嘅都城嘉慕嘅巴士車身生產部同埋Addlestone嘅Weymann Motor Bodies組成。兩間廠一直為英國同埋海外市場出巴士車身，1963年Weymann俾都城嘉慕收購，1966年Weymann間廠就執咗。

1969年都城嘉慕威曼同瑞典嘅Scania合作為英國市場出巴士，由Scania整底架，都城嘉慕威曼出車身，呢個關係一直維持到1978年。1977年，都城嘉慕威曼出埋巴士底盤，此後都城嘉慕威曼巴士嘅底盤同埋車身大多係由自己一手包辦。

1987年，都城嘉慕威曼出埋的士，的士名叫Metrocab。

1989年，都城嘉慕威曼嘅母公司Laird Group放棄都城嘉慕威曼業務，旗下嘅都城騎士巴士設計賣咗畀Optare，都城巴士設計賣咗畀Optare同埋DAF，而Metrocab的士設計就賣咗畀Reliant。

## 睇埋
* MCW-Scania Metropolitan
* 都城嘉慕威曼Metroliner
Park Royal Vehicles

**Park Royal Vehicles**係英國倫敦一間巴士車身製造廠，佢亦有幫手出鐵路列車同埋貨車駕駛室等等。

間公司係源自Hall Lewis喺1924年開展嘅車身生產業務。1930年Hall Lewis執笠，車身生產業務俾人買咗並改叫**Park Royal Coachworks**，1946年再變成Park Royal Vehicles。

1947年，Park Royal Vehicles收購另一間巴士車身製造廠Charles H. Roe，兩間公司喺1949年一齊俾Associated Commercial Vehicles收購。Park Royal Vehicles喺1962年成為利蘭一部分，再喺1968年成為英國利蘭汽車公司一部分。

1970年代尾，Park Royal Vehicles廠房出現工業行動，令利蘭泰坦（B15）嘅生產進度被大幅拖慢，結果令Park Royal Vehicles間廠喺1980年7月執笠。
Northern Counties

**Northern Counties**係英國Wigan一間巴士車身製造廠。

## 史
Northern Counties喺1919年成立，當時公司全名係**Northern Counties Motor and Engineering Company Ltd**。喺運作初期，Northern Counties亦有出私家車車身。1967年，Northern Counties收購咗附近一間巴士車身製造廠Massey Brothers Ltd。

1969年，英國多間巴士公司合併成幾個Passenger Transport Executive，其中一個係SELNEC PTE（1974年再擴展成Greater Manchester PTE）。Northern Counties同SELNEC/Greater Manchester PTE合作推出後者嘅標準車身。

1975年，Northern Counties同Foden合作，推出一款後置引擎雙層巴士，叫做Foden-NC，不過最終只係出咗幾架。

1980至1990年代初，英國政府終止咗對買新巴士嘅資助，再加上1986年開始嘅公營交通服務私有化，令新車需求大減。1991年起Northern Counties俾人接管咗成年幾。不過Northern Counties最終都頂得住。1995年，擁有Plaxton嘅Henlys集團將Northern Counties收購，並喺1999年以Plaxton完全取代Northern Counties呢個名。

2001年，Henlys集團同擁有丹尼士車廠同埋亞歷山大車身公司嘅Mayflower Corporation合組一間叫TransBus International嘅公司，Plaxton呢個名俾TransBus取代。2004年TransBus International被接管，其後俾人收購並改叫亞歷山大丹尼士，呢單交易係包括埋原本Northern Counties間廠。

2005年1月26號，原Northern Counties間廠喺出晒所有President雙層巴士車身之後宣告執笠。

## 參考
* Ogden, Eric; (1976). *Northern Counties of Wigan*. The Transport Publishing Company. ISBN 0-903839-10-5
* Booth, Gavin (1983). *The British Bus Today and Tomorrow*. Ian Allan Ltd. ISBN 0-7110-1296-2
* Townsin, Alan (1985). *The British Bus Story - The 'Sixties - Turbulent Times*. The Transport Publishing Company. ISBN 0-86317-118-4

## 睇多啲
* Rowe, Bob (2006). *Northern Counties of Wigan*. Venture Publications Ltd. ISBN 1-905304-02-1
都普金屬部分

**都普金屬部分**（Duple Metsec）係英國West Midlands一間巴士車身製造廠，佢通常係整完啲車身散件之後再將佢哋運去海外嵌車身。

佢係源自1931年成立嘅Metal Sections嘅車身生產業務，1980年都普宣佈將業務買入並將佢交畀旗下新成立嘅都普金屬部分。1983年都普金屬部分連同都普俾Hestair Group（當時已擁有丹尼士車廠）收購，1989年轉賣畀Trinity Holdings。

1989年7月Trinity Holdings放棄都普嘅業務，但都普金屬部分嘅業務就唔受影響。1998年都普金屬部分俾Mayflower Corporation收購。

2001年TransBus International組成後，都普金屬部分位於Cradley Heath嘅廠房執笠，而旗下DM5000車身嘅生產線就搬去原亞歷山大車身公司位於蘇格蘭Falkirk嘅廠房，DM5000車身一直出到2002年。
Associated Equipment Company

**Associated Equipment Company**（通常簡稱**AEC**）係英國一間巴士、無軌電車及貨車製造廠。喺拉丁美洲同埋西班牙，AEC嘅車係以**ACLO**名義賣。

## 史
AEC嘅業務係源自1855年喺英國倫敦成立嘅巴士公司London General Omnibus Company（LGOC）嘅巴士生產。LGOC喺1909年響倫敦Walthamstow整出佢嘅第一款巴士「X型」，其後再出「B型」巴士。

1912年7月，LGOC嘅巴士生產業務分拆為一間新公司，即係AEC。第一次世界大戰爆發後，AEC重出埋貨車。

1926年，AEC同丹拿合作組成Associated Daimler Company（ADC），同年AEC嘅生產線搬去倫敦Southall。1928年ADC解體，兩間公司就分返開，喺之後幾年，AEC開發自己嘅新產品。1933年，LGOC嘅巴士服務被併入倫敦運輸局（London Transport，當時全名London Passenger Transport Board），自此AEC正式獨立。

第二次世界大戰期間，AEC集中生產軍用車。1946年，AEC同埋利蘭共同組成British United Traction（BUT），去生產無軌電車同埋鐵路等產品。

1948年，AEC收購Crossley Motors同埋Maudslay Motor Company，組成**Associated Commercial Vehicles**（ACV）。喺之後幾年，Crossley同埋Maudslay本身出嘅車陸續停產，改出其他嘢。1949年，ACV再收購巴士車身製造廠Park Royal Vehicles同埋附屬公司Charles H. Roe。1961年，ACV再收購Transport Equipment (Thornycroft)。

1962年，ACV俾利蘭收購，利蘭喺1968年再同英國汽車控股公司合併為英國利蘭汽車公司。AEC雙層巴士生產去到1968年完咗，之後其他AEC本身出嘅車亦陸續停產，AEC間廠喺1979年5月執笠。

## 睇埋
*AEC Renown (三軸)
*AEC Q型
*AEC Regent五型
*AEC Routemaster

## 出面網頁
*AEC Society
*Website remembering AEC
*The AEC Bus Site
Carlyle Works Limited

**Carlyle Works Limited**係英國伯明翰Egbaston一間巴士車身製造廠。

Carlyle Works原本係英國巴士公司Birmingham & Midland Motor Omnibus Company（BMMO，1974年改叫Midland Red）嘅廠房，係多架BMMO巴士同埋客車生產地。1970年BMMO巴士停產之後，間廠改為專為National Bus Company（當時係BMMO母公司）旗下嘅巴士公司提供工程支援，包括改裝巴士。

1980年代中，Carlyle為迎合當時英國對小巴嘅需求，開始推出一系列小巴車身。1987年3月5號，Carlyle被私有化，俾Frontsource Limited收購。1989年，Carlyle從Trinity Holdings手上買入Duple Dartline中型巴士車身設計。

1991年，Carlyle宣佈執笠，其後佢嘅巴士車身設計俾Marshall買入。

## 出面網頁
*MidlandRed.net - Midland Red depot information - Central Works
Bristol Commercial Vehicles

**Bristol Commercial Vehicles**係英國Bristol一間巴士及貨車製造廠。

## 史
Bristol Commercial Vehicles嘅歷史可以追溯到1908年，當年Bristol Tramways & Carriage Company巴士公司出第一架巴士。喺第一次世界大戰期間Bristol巴士停產，間廠曾經改出軍用飛機。一次大戰之後，Bristol出埋貨車底盤，亦出過幾架無軌電車。

1931年，Bristol俾巴士集團Tilling Group收購。第二次世界大戰期間，Bristol間廠又再改出軍用飛機，不過去到1944年，Bristol獲英國政府批准出K型雙層巴士，巴士生產喺戰後逐步回復正常。

1948年，Bristol被國有化，之後佢嘅銷售對象就局限喺國營公司。1955年Bristol Tramways & Carriage Company巴士生產業務分拆為Bristol Commercial Vehicles公司。

1965年10月，Bristol嘅四分之一股權賣咗畀利蘭，自此佢嘅銷售對象再冇限制。1969年，利蘭（當時已改叫英國利蘭汽車公司）喺Bristol嘅持股量增至一半，另一半就由國營嘅National Bus Company持有。1982年英國利蘭買晒Bristol全部股權。

1983年初利蘭決定執咗Bristol間廠。廠房喺同年10月執笠，原有嘅利蘭奧林比安巴士生產搬咗去利蘭位於Workington嘅廠房。

## 睇埋
* Bristol K型
* Bristol L型
* Bristol Lodekka
* Bristol VR
佳牌

**佳牌**（Guy Motors）係英國和夫咸頓一間巴士及貨車製造廠。

佳牌喺1914年成立，間廠位於和夫咸頓嘅Fallings Park。1920年代起，佳牌開始出埋無軌電車。佳牌曾經嘗試進軍房車市場，並喺1926年收購星牌汽車，但最終都係唔成功，星牌汽車喺1932年執咗。

第二次世界大戰期間，英國政府批准佳牌出雙層巴士（即係配戰時規格嘅阿拉伯型同埋後來嘅阿拉伯二型）。1948年，佳牌從Rootes Group手上買入Sunbeam同埋Karrier嘅無軌電車生產業務，之後佳牌旗下嘅無軌電車全部以Sunbeam做牌子。

1961年，佳牌因為財政問題俾人接管，隨後俾積架收購。1966年積架同英國汽車公司合併，佳牌成為英國汽車控股公司嘅一部分，1968年英國汽車控股公司同利蘭合併為英國利蘭汽車公司。

佳牌間廠喺1982年執笠，原有嘅勝利型巴士同埋Landtrain貨車生產分別搬咗去利蘭位於Farington同埋Bathgate嘅廠房。

## 睇埋
* 佳牌Wulfrunian
* 佳牌阿拉伯五型
* 利蘭勝利二型（喺佳牌間廠出）
東蘭開夏

**東蘭開夏**（East Lancashire Coachbuilders，簡稱East Lancs）係英國布力般一間巴士車身製造廠，1934年成立。

東蘭開夏曾經轉過幾次手。2007年8月17號，當時隸屬British City Bus嘅東蘭開夏俾人接管，不過好快就俾Darwen Group收購咗，而東蘭開夏亦改名做**Darwen East Lancs**。

2008年6月，Darwen宣佈收購另一間巴士生產商Optare，同時Darwen改名叫Optare plc。收購合併喺2008年7月完成，自此東蘭開夏同埋Darwen呢兩個名俾Optare取代。

東蘭開夏個名就嚟停用嗰時，佢有Esteem單層車身、OmniDekka、Olympus同埋Visionaire雙層車身。冇耐之後Esteem車身生產搬咗去Rotherham，2009年停產；而OmniDekka、Olympus同埋Visionaire車身喺2011年停產，原本東蘭開夏間廠就專做產品開發、翻新同埋改裝工程。

2012年5月，原東蘭開夏間廠卒之收檔。

## 參考

## 出面網頁

* 東蘭開夏官方網頁（Internet Archive版本）：（1）（2）
* Darwen Group官方網頁（Internet Archive版本）
亞歷山大車身公司

**亞歷山大車身公司**（Walter Alexander）係英國Falkirk一間巴士車身製造廠，佢亦出過其他類型車身。

亞歷山大公司喺1922年由亞歷山大家族成立，當時公司英文全名係**W. Alexander & Sons Limited**。1929年，亞歷山大公司俾Scottish Motor Traction（SMT）收購，但亞歷山大公司繼續由亞歷山大家族控制。

1948年，SMT嘅巴士運作被國有化並成為蘇格蘭巴士集團（Scottish Bus Group）一部分，而亞歷山大車身公司就宣告獨立，英文全名改叫**Walter Alexander & Co (Coachbuilders) Limited**。

1969年，亞歷山大公司收購位於北愛爾蘭嘅車身製造廠Potters，並將佢改叫**Walter Alexander & Co (Belfast) Limited**。

亞歷山大公司喺1990年俾亞歷山大家族放走，賣咗畀Spotlaunch。1992年再賣畀公司管理層，1995年再賣畀Mayflower Corporation。

2001年，亞歷山大公司併入由Mayflower Corporation同Henlys集團合作成立嘅TransBus International（今日嘅亞歷山大丹尼士）。

## 參考
*Walter Alexander - The Falkirk Wheel
丹尼士車廠

**丹尼士車廠**（Dennis Specialist Vehicles）係英國Guildford一間巴士及消防車製造廠，間廠亦出過貨車同埋私家車。

創辦人丹尼士兄弟喺1895年開展自己嘅業務，最初係出單車，而丹尼士車廠（當時叫Dennis Bros. Ltd）喺1901年由兩兄弟註冊成立。初時公司有出私家車同埋商用車，但去到1913年就改為集中出商用車。

1960年代尾，丹尼士放棄咗巴士生產。1972年，丹尼士俾Hestair Group收購並改叫**Hestair Dennis**。丹尼士喺1977年再出返巴士。

後來丹尼士改為集中出巴士同埋消防車，1985年公司英文名改叫Dennis Specialist Vehicles。丹尼士喺1989年轉賣畀Trinity Holdings，1998年俾Mayflower Corporation收購。

2001年，丹尼士車廠併入由Mayflower Corporation同Henlys集團合作成立嘅TransBus International（今日嘅亞歷山大丹尼士）。今時今日亞歷山大丹尼士仍然保留丹尼士呢個牌子。

## 參考
*Dennis Specialist Vehicles - Surrey County Council

## 睇埋
* 丹尼士Loline
* 丹尼士統治者
* 丹尼士喝采
* 丹尼士獵鷹
* 丹尼士巨龍
* 丹尼士標槍
* 丹尼士飛鏢
* 丹尼士長矛
* 丹尼士三叉戟2型
* 丹尼士三叉戟3型
亞比安

**亞比安**（Albion Motors）係英國格拉斯哥一間巴士及貨車製造廠，家下專做汽車組件。

亞比安喺1899年成立，當時英文名係**Albion Motor Car Company Ltd**。公司初時係出私家車，但後來改為集中出商用車。1930年，公司英文名改為Albion Motors。

1951年，亞比安俾利蘭收購，利蘭喺1968年再同英國汽車控股公司合併為英國利蘭汽車公司。

1980年代，亞比安巴士同埋貨車停產，改為專做汽車組件，公司名亦改叫**Leyland (Glasgow)**。1987年Leyland Trucks同DAF合併為Leyland-DAF，Leyland (Glasgow)成為佢嘅子公司。1993年Leyland-DAF出現財政問題，原本嘅Leyland (Glasgow)俾管理層收購，並改叫**Albion Automotive**。1998年亞比安俾總部設喺美國底特律嘅American Axle & Manufacturing收購。

## 睇埋
*亞比安Nimbus

## 出面網頁
*American Axle & Manufacturing (Albion Automotive)
*The Albion Register
亞歷山大丹尼士

**亞歷山大丹尼士**（Alexander Dennis Limited，以前叫**TransBus International**）係英國一間巴士製造廠，總部設喺蘇格蘭Falkirk。

## 史
亞歷山大丹尼士嘅前身TransBus International喺2001年1月1號開始運作，公司由Mayflower Corporation同Henlys集團合作成立，包含原本由Mayflower Corporation擁有嘅亞歷山大車身公司同埋丹尼士車廠以及原本由Henlys集團擁有嘅Plaxton嘅業務。其中Mayflower Corporation佔有TransBus七成，而Henlys集團就佔其餘三成。

當時公司有幾間廠，分佈蘇格蘭Falkirk同埋北愛爾蘭貝爾法斯特Mallusk（原亞歷山大車廠）、英格蘭Anston同埋Scarborough（原Plaxton車廠）、英格蘭Wigan（原Plaxton車廠，再之前係Northern Counties）以及英格蘭Guildford（原丹尼士車廠）。

TransBus運作期間，用喺巴士上嘅亞歷山大、Plaxton同埋丹尼士三個牌子陸續俾TransBus取代。2004年3月31號，TransBus連同佢嘅大股東Mayflower Corporation一齊被接管。同年5月17號，TransBus客車及小巴車身生產業務（包括位於Anston同埋Scarborough嘅廠房）俾管理層收購，並用返Plaxton呢個名。四日後，TransBus剩低嘅業務亦俾人收購，並改叫亞歷山大丹尼士。而TransBus喺貝爾法斯特嘅廠就冇人要，冇幾耐之後就執咗。

其後亞歷山大丹尼士做公司重整。2005年1月26號，亞歷山大丹尼士喺Wigan嘅廠執笠。

2007年，亞歷山大丹尼士消防車全線停產。同年5月，亞歷山大丹尼士收購Plaxton，令原本TransBus分開咗嘅業務合番埋。

2012年6月，亞歷山大丹尼士收購澳洲巴士車身廠Custom Coaches。Custom Coaches喺2014年被接管，其後俾上一手收購返。

2016年，亞歷山大丹尼士喺加拿大安大略省Vaughan開設底盤生產線，同埋接收咗Ameritrans（ABC Companies附屬公司）喺印第安納Nappanee嘅廠房。

2019年5月，亞歷山大丹尼士俾加拿大NFI Group以三億二千萬英鎊收購，之後亞歷山大丹尼士嘅生產線就被整合。2020年8月，亞歷山大丹尼士宣佈將底盤生產線由Guildford搬去Falkirk，Guildford廠房只係留返工程同埋開發部。至於喺北美洲嘅廠房，包括喺Vaughan、Nappanee同埋2020年先至設立嘅印第安納Peru廠房，都先後喺2021至2022年關閉。

2022年6月，亞歷山大丹尼士開咗喺Farnborough嘅Trident House，作為工程同埋開發部新址，同時改用新標誌。

## 產品
### 巴士車身
* DM5000（源自都普金屬部分，2001-2002年）
* ALX200（源自亞歷山大，2001年）
* ALX300（源自亞歷山大，2001-2007年）
* ALX400（源自亞歷山大，2001-2006年）
* ALX500（源自亞歷山大，2001-2002年）
* Pointer（源自Plaxton，2001-2007年）
* President（源自Plaxton，2001-2005年）

### 巴士及客車底盤
* 飛鏢SLF
* 三叉戟2型
* 三叉戟3型
* 標槍
* R-Series

### 完整巴士（或底盤/車身）
* Enviro 200/200H
* Enviro 200 Dart/200H
* Enviro 200 MMC/XLB
* Enviro 300
* Enviro 350H
* Enviro 400/400H
* Enviro 400 MMC/City/XLB
* Enviro 500/500H
* Enviro 500 MMC

### 消防車
* Sabre 
* Rapier
* Dagger

## 參考

## 出面網頁
* 亞歷山大丹尼士
* BUSRide網站內有關TransBus International嘅文章
七點新聞報道

《》（英文：）係香港電視廣播有限公司新聞及資訊部製作嘅新聞節目。由2009年8月17號起星期一至五傍晚19:00喺高清翡翠台、互動新聞台同埋無綫新聞台播。呢個節目用高清製作。

## 資料來源
Bedford Vehicles

**Bedford Vehicles**（有人譯成**百福**）係英國一間汽車製造廠，由通用汽車旗下嘅Vauxhall Motors擁有。

Vauxhall Motors喺1929年開始喺盧頓（Luton）出貨車，當時啲車係以Chevrolet呢個牌子賣。到咗1931年就開始改出用Bedford牌子（個名源自盧頓所在嘅郡Bedfordshire）嘅車，同年開始出埋巴士底盤。

第二次世界大戰期間，Bedford受英國政府命令出軍用車同埋單層巴士（即係OWB型），戰後生產逐步回復正常。當時英國政府成日都向Bedford落訂單買軍用車。1955年，Bedford喺同樣位於Bedfordshire嘅Dunstable開咗間新廠。

自二次大戰以嚟，Bedford主要都係做英國同埋英聯邦國家嘅生意，市場好窄。當1970年代其他國家嘅車廠，相繼攻入英國同埋英聯邦國家嘅市場，Bedford開始走下坡。到八十年代嚟自英國政府嘅訂單都減少埋，結果Bedford喺1986年執笠收場。Bedford喺盧頓間廠改為由通用汽車同埋五十鈴合資擁有，1998年起改為完全由通用汽車控制。Bedford嘅Dunstable廠房同埋貨車產品改由AWD Trucks擁有。至於Bedford巴士就冇再出。

## 圖

File:BedfordMJ-series.jpg|Bedford英軍貨車
File:Gange's Coaches B498 JDL Wight Envoy.jpg|Bedford長途大巴
File:BedfordVan.jpg|Bedford VAN仔
File:Bedford mobile.jpg|Bedford指揮車


## 睇埋
* Bedford OB
* Bedford SB
* Bedford Y-Series
* Bedford JJL

## 出面網頁
* Bedford World
* Bedford歷史 - Fleet Data
Berkhof

**Berkhof**係荷蘭一間巴士車身製造廠。

公司喺1970年成立，初時淨係做巴士維修。喺八十至九十年代，Berkhof收購咗幾間公司，包括喺1994年收購Jonckheere。

1997年，Berkhof集團改名叫Berkhof Jonckheere集團，集團喺1998年俾VDL集團收購。2003年Berkhof改名叫**VDL Berkhof**。

2010年開始，VDL集團用VDL呢個名取代旗下多個巴士生產牌子。2011年，VDL Berkhof轄下兩間廠分別改名為**VDL Bus Modules**（喺Valkenswaard）同埋**VDL Bus Heerenveen**（喺Heerenveen）。

## 出面網頁
*VDL Bus & Coach
丹拿

**丹拿**（Daimler Motor Company）係英國高雲地利一間巴士及私家車製造廠。

## 史
早喺1891年，Frederick Richard Simms買咗Daimler-Motoren-Gesellschaft引擎喺英國嘅專利，並喺1893年成立Daimler Motor Syndicate Ltd。個專利喺1895年俾Harry J. Lawson買入。

1896年丹拿成立，初時只係出私家車，後來出埋巴士。1910年，丹拿俾Birmingham Small Arms Company（BSA）收購。

1926年，AEC同丹拿合作組成Associated Daimler Company（ADC）去出商用車，但ADC喺1928年解體。

第二次世界大戰期間，丹拿幫手出軍車，1942年起出埋戰時規格嘅雙層巴士。由於丹拿間廠喺1940年俾納粹德軍炸咗，所以丹拿嘅雙層巴士改喺附近嘅Wolverhampton出。

1960年，丹拿俾積架收購。1966年積架同英國汽車公司合併，丹拿成為英國汽車控股公司嘅一部分，1968年英國汽車控股公司同利蘭合併為英國利蘭汽車公司。

1973年，丹拿最後一款巴士（Fleetline）嘅生產線搬咗去利蘭喺Farington嘅廠，其後重改以利蘭為牌子名。而丹拿呢個牌子同埋積架喺1984年一齊脫離BL（英國利蘭汽車公司）獨立。之後丹拿就跟住積架一齊走，1989年賣咗畀福特汽車，2008年再賣畀印度嘅Tata Motors。

## 睇埋
* 丹拿CO系列
* 丹拿勝利型
Jonckheere

**Jonckheere**係比利時Roeselare一間巴士車身製造廠，現時公司名係**VDL Bus Roeselare**。

Jonckheere嘅業務喺1881年開始，當時係出載客馬車。1902年開始出房車車身，並一直出到1930年代。1922年Jonckheere開始出巴士車身。

後來Jonckheere巴士車身出口至全世界。1994年，Jonckheere俾Berkhof收購。

1997年，Berkhof集團改名叫Berkhof Jonckheere集團，集團喺1998年俾VDL集團收購。2003年Jonckheere改名叫**VDL Jonckheere Bus & Coach N.V.**。

2010年開始，VDL集團用VDL呢個名取代旗下多個巴士生產牌子。2011年，VDL Jonckheere改名為VDL Bus Roeselare。

## 出面網頁
*VDL Bus & Coach
Eastern Coach Works

**Eastern Coach Works**（ECW）係英國Lowestoft一間巴士車身製造廠，佢亦都出過鐵路列車車身。

Eastern Coach Works係源自United Automobile Services喺1920年開展嘅車身生產業務，1931年移至由United分拆出嚟嘅Eastern Counties Omnibus Company。1936年7月，Eastern Counties嘅車身生產業務分拆為一間新公司，即係ECW。

第二次世界大戰期間，由於ECW所在嘅英格蘭東部被入侵嘅風險較高，而要搬去Irthlingborough，到戰後先至搬返去。1948年，ECW被國有化，之後一段日子，ECW主要同Bristol巴士底盤出車身。1965年10月，ECW其中四分之一股權賣咗畀利蘭。1969年，利蘭（當時已改叫英國利蘭汽車公司）喺ECW嘅持股量增至一半，另一半就由國營嘅National Bus Company持有。1982年英國利蘭買晒ECW全部股權。

ECW喺1987年初執笠。

## 參考
* White, Malcolm R. (2007) Coachwork by Eastern Coach Works Lowestoft, Coastal publications. ISBN 978-0-9547323-5-6
Neoplan

**Neoplan**係德國一間巴士、客車及無軌電車製造廠，佢本身係**Gottlob Auwärter GmbH & Co. KG**嘅巴士牌子名。

Gottlob Auwärter係喺1935年7月1號喺Stuttgart成立，裝巴士車身落貨車底盤上面。1953年Gottlob Auwärter推出第一架一體化巴士，而呢類巴士以Neoplan為牌子名。1960年，Neoplan推出喺機場停機坪用嘅巴士。

後來Neoplan業務一路擴張，1970年代，Neoplan喺德國其他城市同埋加納開新車廠。1981年Neoplan喺美國開新車廠，後來Neoplan嘅美國業務分開做Neoplan USA。

2001年，Neoplan牌子連同Gottlob Auwärter俾MAN收購，被注入MAN旗下嘅Neoman Bus GmbH，Gottlob Auwärter公司亦改叫**Neoplan Bus GmbH**。2008年Neoman Bus結束營運，Neoplan成為MAN巴士旗下一個牌子。同年Neoplan亦重整旗下產品，除客車以外嘅巴士設計都被賣走或者停產。2015年Neoplan巴士生產線搬晒去土耳其。

## 睇埋
* Neoplan Skyliner
* Neoplan Megashuttle
* Neoplan Centroliner

## 出面網頁
*Neoplan